cyanic-selkie/wikianc huggingface dataset:
നുവാൻ സോയ്സ
അന്താരാഷ്ട്ര കരിയർ
ന്യൂസിലാൻഡിനെതിരെ ക്രൈസ്റ്റ്‌ചർച്ചിൽ നടന്ന രണ്ടാം എകദിന മത്സരത്തിലായിരുന്നു നുവാന്റെ ഏകദിന അരങ്ങേറ്റം, ഏഴ് ഓവറുകൾ ബൗൾ ചെയ്ത അദ്ദേഹം ഒരു മെയ്ഡൻ ഓവറുൾപ്പടെ 29 റൻസിന് രണ്ട് ഓപ്പണർമാരുടേയും വിക്കറ്റുകൾ വീഴ്ത്തി. മത്സരത്തിൽ ലങ്ക 85 പന്തുകൾ ശേഷിക്കേ ആറ് വിക്കറ്റുകൾക്ക് വിജയിച്ചു. ഏകദിനത്തിലെ അദ്ദേഹത്തിന്റെ മികച്ച ബൗളിംഗ് പ്രകടനം 2004 ഓഗസ്റ്റ് 22ന് പ്രേമദാസാ സ്റ്റേഡിയത്തിൽ സൗത്ത് ആഫ്രിക്കയ്ക്കെതിരായ രണ്ടാം ഏകദിനത്തിലായിരുന്നു, ഈ കളിയിൽ 214 എന്ന താരതമ്യേന ചെറിയ വിജയ ലക്ഷ്യം പിന്തുടർന്ന സൗത്താഫ്രിക്കയെ സോയ്സയുടെ 8-0-26-5 എന്ന ബൗളിംഗ് പ്രകടനത്തിൽ 176 റൺസിന് പുറത്താക്കൻ കഴിഞ്ഞു, ഈ കളിയിലെ കേമനും സോയ്സ ആയിരുന്നു. ശ്രീലങ്കയ്ക്ക് വേണ്ടി അദ്ദേഹം 100 ഏകദിന വിക്കറ്റുകൾ സ്വന്തമാക്കിയിട്ടുണ്ട്.
ആക്രമണകാരിയായ ലോവർ ഓർഡർ ബാറ്റ്സ്മാനായ സോയസ ഒരിക്കൽ ഓസ്ട്രേലിയക്കെതിരെ ഏകദിന മത്സരത്തിൽ 47 റൺസുമായി പുറത്താകതെ നിന്നിരുന്നു. 2004 ഫെബ്രുവരി 29ന് സിൻഹളീസ് സ്റ്റേഡിയത്തിൽ ഓസ്ട്രേലിയക്കെതിരായ അഞ്ചാം ഏകദിനത്തിൽ 199 എന്ന വിജയ ലക്ഷ്യമായി ബാറ്റിംഗിനിറങ്ങിയ ലങ്കയ്ക്ക് 35 ഓവറിൽ 136 റൺസ് എടുക്കുന്നതിനിടയിൽ ഏഴ് വിക്കറ്റുകൾ നഷ്ടപ്പെട്ട സമയത്താണ് സോയ്സ ബാറ്റിംഗിനായി വരുന്നത്. റസ്സൽ അർനോൾഡുമായി ചേർന്ന 66 റൺസിന്റെ അപരാജിത എട്ടാം വിക്കറ്റ് കൂട്ട്കെട്ട് ശ്രീലങ്കയ്ക്ക് വിജയം നേടികൊടുത്തു. ഈ 66 റൺസിൽ 47 റൺസും സോയ്സയുടെ സംഭവനയായിരുന്നു. ബൗളിംഗിലും തിളങ്ങിയ സോയ്സ ആയിരുന്നു ഈ കളിയിലെ താരവും. 2004 സീസണിൽ ലങ്കയുടേ സ്ട്രൈക്ക് ബൗളറായ ചമിന്ദ വാസിനൊപ്പം കളിച്ചിരുന്ന കാലമായിരുന്നു അന്താരാഷ്ട്ര ക്രിക്കറ്റിലെ അദ്ദേഹത്തിന്റെ സുവർണ്ണ കാലഘട്ടം. പല അവസരങ്ങളിലേയും അദ്ദേഹത്തിന്റെ മികച്ച ബാറ്റിംഗ്, ബൗളിംഗ് പ്രകടനം നിരവധി പ്രധാന ദ്വിരാഷ്ട്ര, ത്രിരാഷ്ട്ര, ഐസിസി ടൂർണമെന്റുകളിൽ ശ്രീലങ്ക വിജയിക്കാൻ സഹായകരമായി.
പരിശീലകൻ
2015 ഒക്ടോബർ 1ന് ശ്രീലങ്കൻ ദേശീയ ക്രിക്കറ്റ് ടീമിന്റെ ഫാസ്റ്റ് ബൗളിംഗ് കോച്ചിംഗ് ഡിപ്പാർട്ട്‌മെന്റിലേക്ക് നുവാൻ സോയ്‌സ നിയമിതനായി. ഇതിനുമുമ്പ് അദ്ദേഹം ഗോവ ക്രിക്കറ്റ് അസോസിയേഷന്റേ ഫാസ്റ്റ് ബൗളിംഗ് പരിശീലകനായി പ്രവർത്തിച്ചിട്ടുണ്ട്. .
2018 ഒക്ടോബറിൽ അന്താരാഷ്ട്ര ക്രിക്കറ്റ് കൗൺസിൽ (ഐസിസി) അഴിമതി വിരുദ്ധ കോഡിന്റെ മൂന്ന് ചട്ട ലംഘന കുറ്റങ്ങൾ ഇദ്ദേഹത്തിന്റെ മുകളിൽ ചുമത്തിയിരുന്നു.
ടെറെക് നദി
കരിങ്കടലിനും കാസ്പിയൻ കടലിനും ഇടയിലും യൂറോപ്പ്യൻ റഷ്യയിലുമായി സ്ഥിതിചെയ്യുന്ന കൊക്കേഷ്യയുടെ വടക്കൻ ഭാഗത്തുള്ള ഒരു പ്രധാന നദിയാണ് ടെറെക് നദി- Terek River (Те́рек;, Terk; თერგი, Tergi; Терк, Terk; Терек, Terek, Теркa, Terka) ജോർജ്ജിയ, റഷ്യ എന്നീ രാജ്യങ്ങളിലൂടെ ഒഴുകുന്ന ഈ നദി കാസ്പിയൻ കടലിൽ ലയിക്കുന്നു. ഗ്രേറ്റർ കോക്കസസ് പർവ്വത നിരയുടെയും ഖോഖ് പർവ്വത നിരയും സന്ധിക്കുന്ന ജോർജ്ജിയക്കടുത്തുളള പ്രദേശത്ത് നിന്നാണ് ഈ നദിയുടെ ഉത്ഭവം. സ്റ്റീപന്റ്‌സ്മിൻഡ, ഗെർഗേറ്റി ഗ്രാമം എന്നിവയിലൂടെ ഒഴുകുന്ന ഈ നദി റഷ്യൻ മേഖലയിലെ നോർത്ത് ഒസ്സേഷ്യ, വ്‌ലാഡികവ്കസ് നഗരത്തിലൂടെ കിഴക്ക് തിരിഞ്ഞ് ചെച്‌നിയ, ദാഗസ്താൻ എന്നീ രാജ്യങ്ങളിലൂടെ ഒഴുകുന്നു. കാസ്പിയൻ കടലിൽ ചേരുന്നതിന് മുൻപ് ഈ നദി രണ്ടു ശാഖകളായി തിരിയുന്നുണ്ട്. കിസ്ലിയാർ നഗരത്തിന് താഴെ വെച്ച് ഈ നദി ചതുപ്പായ നദീമുഖത്തെ തുരുത്തായി ഏകദേശം 100 കിലോമീറ്റർ (62 മൈൽ) വീതിയാകുന്നുണ്ട്. ടെറെക് നദി ഈ പ്രദേശത്തെ പ്രധാനമായ ഒരുപ്രകൃതി സമ്പത്താണ്. ജലസേചനം, ജലവൈദ്യുത പദ്ധതികൾ എന്നിവയുടെ പ്രധാന ഉറവിടമാണിത്. റഷ്യൻ പട്ടണങ്ങളായ വ്‌ലാഡികാവ്കാസ്, മൊസ്‌ഡോക്, ദാഗസ്താൻ പട്ടണമായ കിസ്ലിയാർ എന്നിവയാണ് ടെറെക് നദിയുടെ തീരത്തുള്ള പ്രധാന നഗരങ്ങൾ. നിരവധി ജലവൈദ്യുത പദ്ധതികൾ ടെറെക് നദിയിൽ പ്രവർത്തിക്കുന്നുണ്ട്. വ്‌ലാഡികാവ്കാസിൽ ഡിസാവു ഇലക്ട്രോ സ്‌റ്റേഷൻ പ്രവർത്തിക്കുന്നുണ്ട്. കൂടാതെ, ബെകൻസ്‌കയ, പവലോഡോൽസ്‌കയ എന്നിവിടങ്ങളിലും ജലവൈദ്യുത നിലയങ്ങൾ പ്രവർത്തിക്കുന്നുണ്ട്. ജോർജ്ജിയ - റഷ്യ അതിർത്തിയിലെ കസ്‌ബേഗി മുൻസിപ്പാലിറ്റിയിൽ 108 മെഗാവാട്ട് വൈദ്യുതി ഉൽപാദിക്കാനുള്ള ദരിയാലി ഹൈഡ്രോ പവർ പ്ലാന്റ് പ്രവർത്തന സജ്ജമായികൊണ്ടിരിക്കുന്നുണ്ട്.
അവലംബം
വർഗ്ഗം:യൂറോപ്പിലെ അന്താരാഷ്ട്ര നദികൾ വർഗ്ഗം:ഏഷ്യയിലെ അന്താരാഷ്ട്രനദികൾ വർഗ്ഗം:ജോർജ്ജിയയിലെ (രാജ്യം) നദികൾ വർഗ്ഗം:റഷ്യയിലെ നദികൾ വർഗ്ഗം:കാസ്പിയൻ കടൽ
അഷിതയുടെ കഥകൾ
അഷിത രചിച്ച ചെറുകഥാ സമാഹാരമാണ് അഷിതയുടെ കഥകൾ. 2015 ലെ ചെറുകഥക്കുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ചെറുകഥാ സമാഹാരങ്ങൾ
ട്രിക്കോമോണൈയാസിസ്
ട്രിക്കോമോണൈയാസിസ് എന്നത് ട്രിക്കോമോണാസ് വജൈനാലിസ് എന്ന വിര മൂലം യോനിയിൽ ഉണ്ടാകുന്ന അണുബാധയാണ്. ഇത് ലൈംഗിക രോഗങ്ങളിൽ പെടുന്നു 70% ത്തോളം സന്ദർഭങ്ങളിലും ലക്ഷണങ്ങൾ കാണപ്പെടുന്നില്ല. ലക്ഷണങ്ങൾ ഉണ്ടാകുന്ന സന്ദർഭങ്ങളിൽ ബന്ധപ്പെടുന്നതിനു 5 മുതൽ 28 ദിവസത്തിനു ശേഷം മാത്രമേ കാണപ്പെടുകയുള്ളൂ. ഗുഹ്യഭാഗങ്ങളിൽ ചൊറിച്ചിൽ, ദുർഗന്ധത്തോടുകൂടിയുള്ള യോനീ സ്രവം, മൂത്രമൊഴിക്കുമ്പോൾ എരിച്ചിൽ, ലൈംഗിക ബന്ധത്തിൽ ഏർപ്പെടുമ്പോൾ വേദനയുണ്ടാകുക എന്നിവയാണ് ലക്ഷണങ്ങൾ. ട്രിക്കോമോണൈയാസിസ് ഉണ്ടാകുന്നത് എയ്‌ഡ്‌സ് വരാനുള്ള സാധ്യത വർദ്ധിപ്പിക്കുന്നു. പ്രസവത്തിന്റെ സങ്കീർണ്ണ ഫലങ്ങളിലൊന്നായും ട്രിക്കോമോണൈയാസിസ് ഉണ്ടാകാം.
.ലൈംഗിക സമ്പർക്കത്തിലൂടെയുണ്ടാകുന്ന അസുഖങ്ങളിലൊന്നാണിത്. യോനീ, ഗുദം അഥവാ വദന സുരതം എന്നിവയിലൂടെ അസുഖം പകരാം. ലൈംഗികാവയങ്ങളിൽ സ്പർശിക്കുന്നതു മൂലവും അസുഖം പകരാനുള്ള സാധ്യതയുണ്ട്. ഇത് ബധിച്ചവർ ലക്ഷണങ്ങൾ ഇല്ലെങ്കിൽ പോലും രോഗം പകർത്താറുണ്ട്. യോനീസ്രവത്തിന്റെ അല്ലെങ്കിൽ മൂത്രത്തിന്റെ സൂക്ഷ്മാണു പരിശോധനയിലൂടെയോ, കൾച്ചർ അഥവാ വിരകളുറ്റെ ഡി.എൻ.എ. പരിശോധന എന്നിങ്ങനെയാണ് ഈരോഗം കണ്ടെത്തുന്നത്. കണ്ടെത്തിയാൽ മറ്റു ലൈംഗികരോഗങ്ങൾക്കായും പരിശോധന നടത്തേണ്ടതാണ്.
മുൻ കരുതലുകൾ
ലൈംഗിക ബന്ധത്തിൽ നിന്ന് ഒഴിഞ്ഞു നിൽകുക, ഗർഭനിരോധന ഉറകൾ ഉപയോഗിക്കുക, യോനിയിലേക്ക് വെള്ളം ചീറ്റുന്നത് ചെയ്യാതിരിക്കുക തുടങ്ങി ലൈംഗിക ബന്ധത്തിൽ ഏർപ്പെടുന്നതിനു മുൻപ് പങ്കാളിലെ പരിശോധനയ്ക്ക് വിധേയമാക്കുക എന്നിവയാണ് രോഗം വരാതിരിക്കാനുള്ള മുൻ കരുതലുകൾ. അസുഖം ബാധിച്ച് ചികിത്സ ചെയ്യുമ്പോൾ ലക്ഷണങ്ങൾ ഇല്ലയെങ്കിൽ കൂടിയും പങ്കാളിയേയും ചികിത്സിക്കേണ്ടത് അത്യാവശ്യമാണ്. എതാണ്ട് 20% പേരിലും 3 മാസത്തിനകം അസുഖം വീണ്ടും ബാധിക്കുന്നതായി കണ്ടെത്തിയിട്ടുണ്ട്.
സൂചനകളും ലക്ഷണങ്ങളും
ട്രിക്കോമോണാസ് വജൈനാലിസ് ബാധിച്ച മിക്കവരിലും യാതൊരു ലക്ഷണങ്ങളും കാണപ്പെടാതെ വർഷങ്ങളോളം കടന്നു പോകാറുണ്ട്. വേദന, ലിംഗത്തിൽ ചൊറിച്ചിൽ, എരിച്ചിൽ, മൂത്രനാളിയുടെ അണുബാധ, യോനിയിൽ ചൊറിച്ചിൽ, എരിച്ചിൽ, അണുബാധ എന്നിങ്ങനെയാണ് ലക്ഷണങ്ങൾ കാണപ്പെടുന്നത്. ലൈംഗിക ബന്ധത്തിൽ ഏർപ്പെടുമ്പോൾ രണ്ടു കൂട്ടർക്കും വേദന അനുഭവപ്പെടാം. സ്ത്രീകളിൽ മഞ്ഞ നിറത്തിലുള്ള ചൊറിച്ചിൽ, പത, ദുർഗന്ധം (മത്സ്യഗന്ധം) എന്നിവയോടു കൂടിയ യോനീസ്രവം ഉണ്ടാകാം. വളരെ അപൂർവ്വമായി അടിവയറ്റിൽ വേദന കാണപ്പെടാറുണ്ട്. ബന്ധപ്പെട്ടതിനു 5 മുതൽ 28 ദിവസം കഴിഞ്ഞായിരിക്കും ലക്ഷണങ്ങൾ കാണിക്കുക. . വലത്ത്‌|A single trichomonas by phase contrast microscopy
ആമോസ് ഗ്രുനെബോം
ഒരു അമേരിക്കൻ പ്രസവചികിത്സകനും ഗൈനക്കോളജിസ്റ്റുമാണ് ആമോസ് ഗ്രുനെബോം (ജനനം ജനുവരി 27, 1950). സുക്കർ സ്‌കൂൾ ഓഫ് മെഡിസിനിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറായും വെയിൽ കോർണെൽ മെഡിസിൻ മെഡിക്കൽ സ്‌കൂളിൽ പ്രൊഫസർ എമറിറ്റസ് ആയും മാതൃ-ഭ്രൂണ ചികിത്സയിലും ഉയർന്ന അപകടസാധ്യതയുള്ള ഗർഭധാരണത്തിലും വിദഗ്ധനായും അദ്ദേഹം സേവനമനുഷ്ഠിക്കുന്നു. ഗർഭിണികൾക്കും ഗർഭം ധരിക്കാൻ ശ്രമിക്കുന്നവർക്കും വേണ്ടിയുള്ള ഒരു വെബ്‌സൈറ്റായ Babymed.com ന്റെ സ്ഥാപകൻ കൂടിയാണ് അദ്ദേഹം, 2000 മുതൽ ഈ സൈറ്റ് ഉയർന്നുവരുന്നു.
ആദ്യകാലജീവിതം
അദ്ദേഹത്തിന്റെ പോസ്റ്റ്-ഡോക്ടറൽ സ്ഥാനങ്ങളിൽ ജർമ്മനിയിലെ സിറ്റി ഹോസ്പിറ്റൽ ലെവർകുസനിൽ പാത്തോളജിയിൽ റെസിഡൻസിയും ജർമ്മനിയിലെ കൊളോണിലെ വെയേർട്ടൽ ഹോസ്പിറ്റലിലെ അനസ്തേഷ്യയിലെ റെസിഡൻസിയും ന്യൂയോർക്കിലെ ബ്രൂക്ലിനിലെ മൈമോനിഡെസ് മെഡിക്കൽ സെന്ററും ഉൾപ്പെടുന്നു. പിന്നീട് ബ്രൂക്ലിനിലെ SUNY ഡൗൺസ്‌റ്റേറ്റ് മെഡിക്കൽ സെന്ററിൽ പ്രസവചികിത്സയിലും ഗൈനക്കോളജിയിലും റസിഡൻസിയും ഒടുവിൽ അതേ SUNY മെഡിക്കൽ സെന്ററിൽ നിന്ന് മാതൃ-ഭ്രൂണ വൈദ്യത്തിൽ ഫെലോഷിപ്പും നേടി.
അവലംബം
വർഗ്ഗം:1950-ൽ ജനിച്ചവർ
കളിയോടം
നീലാ പ്രൊഡക്ഷൻസിനുവേണ്ടി പി. സുബ്രഹ്മണ്യം നിർമിച്ച മലയാളചലച്ചിത്രമാണ് കളിയോടം. കുമാരസ്വാമി ആൻഡ് കമ്പനി വിത്രണം ചെയ്ത ഈ ചിത്രം 1965 ഏപ്രിൽ 10-നു പ്രദർശനം തുടങ്ങി.
കഥാസാരം
ധനാഢ്യയായ ജാനകിയമ്മയുടെ മകൻ ഗോപി, അവരുടെ ഡ്രൈവർ കുമാ‍രപിള്ളയുടെ മകൻ വേണു, വേലക്കാരി ജാനകിയമ്മയുടെ മകൾ രാധ എന്നിവർ ഒരുമിച്ച് പഠിച്ച് വളർന്നവരാണ്. മകൻ വേണുവിനെ ഡോക്ടറാക്കി രാധയെ വിവാഹം കഴിപ്പിക്കാനാണു കുമാരപിള്ളയുടെ മോഹം.പഠിത്തത്തിൽ തോറ്റ ഗോപി രാധയുടെ പിന്നാലെ നടന്നു, അമ്പലത്തിൽ വച്ച് മാലയുമിട്ടു. കാര്യസ്ഥൻ കിട്ടുപിള്ളയും ഭാർഗ്ഗവിയമ്മയും കൂടി ഗോപിയെ തെറ്റിദ്ധരിപ്പിച്ചു, രാധ വേണുവിന്റെ കാമുകിയാണെന്ന്. അമ്മയുടെ നിർബ്ബന്ധത്താൽ ഗോപി പണിക്കരുടെ മകൾ വാസന്തിയെ വിവാഹം ചെയ്തു, അവൾക്ക് രമേശൻ എന്നൊരു കാമുകൻ ഉണ്ടെന്നറിഞ്ഞത് വിവാഹശേഷമാണ്. അവരുടെ വിവാഹജീവിതം താളം തെറ്റി. രാധ ഗോപിയുടെ കുഞ്ഞിനെ പ്രസവിച്ചു ഇതിനിടെ. അനാഥാലയത്തിലാണ് അവൾ മകൻ അപ്പുവിനോടൊപ്പം. വാസന്തി ഗോപിയുടെ കണ്ണിൽ മരുന്നു തെറ്റി ഒഴിച്ചതുമൂലം ഗോപിയുടെ കാഴച നഷ്ടപ്പെട്ടു. ഡോക്ടറായ വേണു കണ്ണു ശസ്ത്രക്രിയക്ക് തയ്യാറായി. വാസന്തി കണ്ണു ദാനം ചെയ്യാൻ വിസമ്മതിച്ചപ്പോൾ രാധ അതിനു തയ്യാറായി. കാഴ്ച്ച കിട്ടിയ ഗോപി മാപ്പുപറഞ്ഞ് രാധയേയും അപ്പുവിനേയും സ്വീകരിച്ചു. വാസന്തി രമേശിനോടൊപ്പം പോയി.
അവലംബം
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ഓ എൻ വി- ദേവരാജൻ ഗാനങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
കാസ്പിയൻ കോബ്ര
ലോകത്തിലെ മൂർഖൻ ഇനങ്ങളിലെ ഏറ്റവും വിഷവീര്യമുള്ള ഇനമാണ് കാസ്പിയൻ കോബ്ര അല്ലെങ്കിൽ സെൻട്രൽ ഏഷ്യൻ കോബ്ര ,റഷ്യൻ കോബ്ര (Naja oxiana). ഇന്ത്യയിൽ ജമ്മു- കാശ്മീർ ഹിമാചൽ പ്രദേശ് എന്നിവിടങ്ങളിൽ ഇവയെ കണ്ടെത്തിയിട്ടുണ്ട്. ഇന്ത്യക്ക് പുറത്ത് കിർഗ്ഗിസ്ഥാൻ.. അഫ്ഗാനിസ്ഥാൻ .. താജിക്കിസ്ഥാൻ .. തുർക്ക്മെനിസ്ഥാൻ .. പാക്കിസ്ഥാൻ .. ഉസ്ബെക്കിസ്ഥാൻ .. ഇറാനിൻ്റെ വടക്ക് കിഴക്ക് ഭാഗങ്ങളിൽ എല്ലാം ഇവയെ കണ്ടുവരുന്നു.. ഇന്ത്യയിൽ കാണപ്പെടുന്ന.മോണോക്ലെഡ് കോബ്ര യേക്കാളും    ഇന്ത്യൻ മൂർഖൻനേക്കാളും     വളരെ കുറവാണ് ഇവ.കേരളത്തിൽ കാണപ്പെടുന്നില്ല.
വിവരണം
ഏകദേശം 3 അടി മുതൽ 5 അടിവരെ നീളം കാണാറുണ്ട് ഇവക്ക്. ഇരുണ്ട നിറത്തിൽ ഇളം മഞ്ഞ വരകളായും തവിട്ട് നിറങ്ങളിലുമെല്ലാം ഇവയെ കാണാം. നന്നേ വീതി കുറഞ്ഞ കുഞ്ഞൻ പത്തിയാണ് ഇവക്കുള്ളത്. ശരീരത്തിനടിവശം ഇളം മഞ്ഞ നിറമോ വെളുപ്പോ ആവാം .പത്തിക്ക് പിന്നിൽ യാതൊരു അടയാളവുമില്ലാത്ത ഇവയുടെ കഴുത്തിന് മുൻഭാഗത്ത് അൽപ്പം വീതിയോടെ ഉള്ള ഇടവിട്ടുള്ള നേർത്ത വരകൾ കാണാൻ പറ്റും. പത്തി വിരിച്ച് നിൽക്കുന്ന കാഴ്ച്ചക്ക് ഓമനത്തം തുളുമ്പുന്നതാണെങ്കിലും അപകടകാരിയാണ്.
വിഷം
neurotoxins ..cytotoxins.. cardiotoxins തുടങ്ങിയവ മാരകമായ രീതിയിൽ അടങ്ങിയിട്ടുണ്ട് .. ഇവയുടെ ഒരു കടിയ്ക്ക് ശരാശരി വിഷം വിളവ് 75 മില്ലിഗ്രാം മുതൽ 125 മില്ലിഗ്രാം വരെയാണ് എന്നാൽ 590 മില്ലിഗ്രാം വരെ എത്താം. ഈ ഇനത്തിന്റെ കടിയേറ്റാൽ കഠിനമായ വേദനയും വീക്കവും ഉണ്ടാകാം. ബലഹീനത, മയക്കം, അറ്റാക്സിയ, ഹൈപ്പോടെൻഷൻ, തൊണ്ടയുടെയും കൈകാലുകളുടെയും പക്ഷാഘാതം എന്നിവ കടിയേറ്റതിന് ശേഷം ഒരു മണിക്കൂറിനുള്ളിൽ പ്രത്യക്ഷപ്പെടാം. വൈദ്യചികിത്സ വേഗം ലഭിച്ചില്ലെങ്കിൽ രോഗലക്ഷണങ്ങൾ അതിവേഗം വഷളാകുകയും ശ്വാസകോശ സംബന്ധമായ തകരാറുമൂലം കടിയേറ്റ ഉടൻ മരണം സംഭവിക്കുകയും ചെയ്യും. വടക്കുപടിഞ്ഞാറൻ പാകിസ്ഥാനിൽ ഈ ഇനം കടിച്ച ഒരു സ്ത്രീക്ക് കടുത്ത ന്യൂറോടോക്സിസിറ്റി ബാധിച്ച്, അടുത്തുള്ള ആശുപത്രിയിലേക്കുള്ള യാത്രയ്ക്കിടെ 50 മിനിറ്റിനുശേഷം മരിച്ചു. 1979 നും 1987 നും ഇടയിൽ, മുൻ സോവിയറ്റ് യൂണിയനിൽ 136 കടികൾ ഈ ഇനത്തിന് കാരണമായി. 136 പേരിൽ 121 പേർക്ക് പ്രതിവിഷം (antie venom) ലഭിച്ചു, 8 പേർ മാത്രമാണ് മരിച്ചത്. പ്രതിവിഷം (antie venom) ലഭിക്കാത്ത 15 പേരിൽ 11 പേർ മരിച്ചു - 73% ആണ് മരണനിരക്ക്. മധ്യേഷ്യയിലും ഇറാനിലും ഉയർന്ന തോതിലുള്ള പാമ്പുകടിയ്ക്കും മരണനിരക്കും ഈ ഇനം കാരണമാകുന്നു.
അവലംബം
https://en.m.wikipedia.org/wiki/Caspian_കൊബ്ര
https://www.ncbi.nlm.nih.gov/pmc/articles/PMC5242357/
https://m.facebook.com/story.php?story_fbid=3185102004922602&id=100002685025392
സാപ്പിയൻസ്: എ ബ്രീഫ് ഹിസ്റ്ററി ഓഫ് ഹ്യൂമൻകൈന്റ്
യുവാൾ ഹരാരി എഴുതി 2011ൽ ഹീബ്രുവിൽ പ്രസിദ്ധീകൃതമായ ഒരു പുസ്തകമാണ് സാപ്പിയൻസ്: എ ബ്രീഫ് ഹിസ്റ്ററി ഓഫ് ഹ്യൂമൻകൈന്റ്. 2014ൽ ഇംഗ്ലീഷിലേക്കു പരിഭാഷപ്പെടുത്തുകയുണ്ടായി. നിലവിൽ മുപ്പതിലധികം ഭാഷകളിൽ പ്രസിദ്ധീകരിക്കപ്പെട്ടിട്ടുണ്ട്. ശിലായുഗത്തിലെ മനുഷ്യർ ഇരുപത്തിയൊന്നാം നൂറ്റാണ്ടിലെ ആധുനിക മനുഷ്യനിലെത്തിയതെങ്ങനെയെന്ന് വസ്തുതകളുടെ പിൻബലത്തിൽ ഹരാരി അന്വേഷിക്കുകയാണ് ഈ പുസ്തകത്തിലൂടെ. മനുഷ്യന്റെ സാമൂഹിക സാംസ്കാരിക ബന്ധങ്ങളുടെ വളർച്ചയും മൃഗങ്ങളെ മെരുക്കാനാരംഭിച്ചതും ഗോത്ര-നാഗരിക സംസ്കാരങ്ങളുടെ ഉയിർപ്പുമെല്ലാം പുസ്തകത്തിൽ പഠനവിധേയമാക്കുന്നു.പ്രകൃതിശാസ്ത്രങ്ങൾ, പ്രത്യേകിച്ചും പരിണാമ ബയോളജി നൽകുന്ന ഒരു ചട്ടക്കൂട്ടിലാണ് ഈ പുസ്തകം തയ്യാറാക്കിയിരിക്കുന്നത്.പുസ്തകത്തിന്റെ സ്വീകരണം മിശ്രിതമായിരുന്നു. ഈ വിഷയത്തിൽ വൈദഗ്ദ്ധ്യമുള്ള പണ്ഡിതന്മാർ  ഈ പുസ്തകം വളരെ സംശയാസ്പദമാണ് കണ്ടത് എങ്കിലും  സാധാരണ ജനങ്ങൾക്കിടയിൽ ഈ പുസ്തകം വളരെ ശ്രദ്ധിക്കപ്പെടുകയും,നല്ല അഭിപ്രായം നേടുകയും ചെയ്തു.
അവലംബം
വർഗ്ഗം:ശാസ്ത്രപുസ്തകങ്ങൾ
അപ്പർകുട്ടനാട‌്
കുട്ടനാട് പ്രത്യേക ഭൂപ്രകൃതിയുള്ള പ്രദേശമാണ് നദികളും തോടുകളും പാടശേഖരങ്ങളും നിറഞ്ഞു നിൽക്കുന്ന ഭൂപ്രദേശം ആലപ്പുഴ ജില്ല യിലെ കുട്ടനാട് താലൂക്കിന് പുറത്തുള്ള കുട്ടനാടിന്റെ ഭൂപ്രകൃതിയുള്ള പ്രദേശമാണ് അപ്പർകുട്ടനാട്. കോട്ടയം, ആലപ്പുഴ, പത്തനംതിട്ട ജില്ലകളിലായി ഈ പ്രദേശം വ്യാപിച്ചുകിടക്കുന്നു. നെൽകൃഷിയാണ് ഇവിടത്തെ പ്രധാന കൃഷി. പമ്പ, അച്ചൻകോവിൽ, മണിമല, മീനച്ചിലാർ ഇവയാണ് അപ്പർകുട്ടനാട്ടിലൂടെ ഒഴുകുന്ന നദികൾ ആലപ്പുഴജില്ലയിലെ കാർത്തികപ്പള്ളി,ചെങ്ങന്നൂർ, മാവേലിക്കര,അമ്പലപ്പുഴ താലൂക്കുകളുടെ ചില ഭാഗങ്ങളും കോട്ടയംജില്ലയിലെ വൈക്കം,ചങ്ങനാശേരി താലൂക്കുകളുടെ ചില ഭാഗങ്ങളും പത്തനംതിട്ട ജില്ലയിലെ തിരുവല്ല താലൂക്കിന്റെ പടിഞ്ഞാറൻ ഭാഗങ്ങളും അപ്പർകുട്ടനാട്ടിൽ ഉൾപ്പെടും.
വർഗ്ഗം:കുട്ടനാട് വർഗ്ഗം:കേരളത്തിലെ മേഖലകൾ
തളിക്കുളം ബ്ലോക്ക് പഞ്ചായത്ത്
തൃശ്ശൂർ ജില്ലയിൽ ചാവക്കാട് താലൂക്കിലാണ് 65.68 ചതുരശ്രകിലോമീറ്റർ വിസ്തീർണ്ണമുള്ള തളിക്കുളം ബ്ളോക്ക് പഞ്ചായത്ത് സ്ഥിതി ചെയ്യുന്നത്. തളിക്കുളം ബ്ളോക്കിൽ ഉൾപ്പെടുന്ന ഗ്രാമപഞ്ചായത്തുകൾ ഏങ്ങണ്ടിയൂർ, വാടാനപ്പള്ളി, തളിക്കുളം, നാട്ടിക, വലപ്പാട് എന്നിവയാണ്.
വിലാസം
തളിക്കുളം ബ്ലോക്ക് പഞ്ചായത്ത് തളിക്കുളം - 680569 ഫോൺ : 0487 2391785 ഇമെയിൽ‍ : bdotlkm@gmail.com
അവലംബം
വർഗ്ഗം: തൃശ്ശൂർ ജില്ലയിലെ ബ്ലോക്ക് പഞ്ചായത്തുകൾ
ഒന്നിങ്ങു വന്നെങ്കിൽ
എ ആർ മുകേഷ്  കഥയെഴുതി  തിരക്കഥയും  സംഭാഷണവും കലൂർ ഡെന്നീസ് തയ്യാറാക്കി ജോഷി സംവിധാനം ചെയ്ത് 1985 ൽ പുറത്തിറങ്ങിയ മലയാളചലച്ചിത്രമാണ് ഒന്നിങ്ങു വന്നെങ്കിൽ. മമ്മൂട്ടി,ശങ്കർ,ജഗതി ശ്രീകുമാർ,തിലകൻ,നദിയ മൊയ്തു തുടങ്ങിയവർ നടിച്ച ഈ ചിത്രത്തിൽ പൂവച്ചൽ ഖാദർ രചിച്ച വരികൾക്ക് ശ്യാം സംഗീതം നൽകി
ഗ്രീൻ കാർപ്പറ്റ് പദ്ധതി
കേരളത്തിലെ വിനോദ സഞ്ചാര കേന്ദ്രങ്ങളിൽ ഹരിത പരവതാനി ഒരുക്കി സന്ദർശകരെ ആകർഷിക്കാൻ ടൂറിസം വകുപ്പ് ആവിഷകരിച്ച പദ്ധതിയാണ് ഗ്രീൻ കാർപ്പറ്റ് പദ്ധതി.ടൂറിസം കേന്ദ്രങ്ങളെ മെച്ചെപ്പെടുത്തുകയും സുസ്ഥിരമായ പരിപാലനം ഉറപ്പുവരുത്തുകയും ചെയ്യുന്ന തരത്തിലാണ് സംരംഭം. ഓരോ ജില്ലകളിൽ നിന്നും തെരഞ്ഞെടുക്കപ്പെട്ട കേന്ദ്രങ്ങളിലാണ് പദ്ധതി നടപ്പാക്കുന്നത്. സംസ്ഥാനത്ത് 84 കേന്ദ്രങ്ങളാണ് ഈ പദ്ധതിയിലുള്ളത്.
ഒന്നിങ്ങു വന്നെങ്കിൽ
പാട്ടരങ്ങ്
ഗാനങ്ങൾ :പൂവച്ചൽ ഖാദർ ഈണം : ശ്യാം
ഗ്രീൻ കാർപ്പറ്റ് പദ്ധതി
ലക്ഷ്യങ്ങൾ
ടൂറിസം കേന്ദ്രങ്ങൾ അതിഥികളെ സ്വീകരിക്കുന്നതിനു തയാറെടുപ്പുകൾ നടത്തുക, ടൂറിസം കേന്ദ്രങ്ങളുടെ പരിപാലത്തിനായി സുസ്ഥിര സംവിധാനം രൂപപ്പെടുത്തുക, ടൂറിസം കേന്ദ്രങ്ങൾ ജനങ്ങൾക്കു ജീവിക്കാനും സന്ദർശിക്കാനുമുള്ള മികച്ച ഇടങ്ങളായി മാറ്റുക, ടൂറിസ്റ്റ് കേന്ദ്രങ്ങളിലെ ശുചിത്വം ഉറപ്പുവരുത്തുക തുടങ്ങിയവയാണ് ഗ്രീൻകാർപ്പറ്റ് പദ്ധതിയുടെ പ്രധാന ലക്ഷ്യങ്ങൾ.
ഒന്നിങ്ങു വന്നെങ്കിൽ
ചിത്രം കാണുക
ഒന്നിങ്ങു വന്നെങ്കിൽ(1985)
ഗ്രീൻ കാർപ്പറ്റ് പദ്ധതി
പ്രവർത്തനങ്ങൾ
ശാസ്ത്രീയമായി മാലിന്യം ശേഖരിക്കുന്നതിനും പരിപാലിക്കുന്നതിനും സംവിധാനം ഏർപ്പെടുത്തുന്നതിനാവശ്യമായ കാര്യങ്ങൾ പദ്ധതിയുടെ ഭാഗമായി നടപ്പിലാക്കും. പൊതുശൗചാലയങ്ങൾ, ടൂറിസം കേന്ദ്രങ്ങളിലേക്ക് എത്തിച്ചേരുന്നതിനുള്ള മികച്ച മാർഗങ്ങൾ, പ്രകാശ സംവിധാനങ്ങൾ, നടപ്പാതകൾ, സൂചനാ ബോർഡുകൾ, മറ്റു ആവശ്യ സൗകര്യങ്ങൾ, ശുദ്ധവും സുരക്ഷിതവുമായ കുടിവെള്ളവും ഭക്ഷണവും ഉറപ്പുവരുത്തുന്നതിനുളള ക്രമീകരണങ്ങൾ, പരിസ്ഥിതി അനുകൂലമായ ഹരിത സൗഹൃദ ആശയങ്ങൾ പ്രാവർത്തികമാക്കുന്നതിനുള്ള വിവിധ പദ്ധതികൾ എന്നിവയും നടപ്പിലാക്കും സുരക്ഷക്കും സംരക്ഷണത്തിനുമുള്ള ക്രമീകരണങ്ങളും അടിയന്തര പ്രതികരണ സംവിധാനങ്ങൾ ഉറപ്പുവരുത്തുകയും സന്ദർശകർക്ക് മാർഗനിർദ്ദേശം നൽകുന്നതിനും അഭിപ്രായം രേഖപ്പെടുത്തുന്നതിനും ഇൻഫർമേഷൻ സെന്റർ സ്ഥാപിക്കുകയും ചെയ്യും. പരിശീലനം നേടിയ ഉത്തരവാദിത്തബോധമുള്ള ജീവനക്കാർ, വളണ്ടിയർമാർ, വിവിധ സേവനദാതാക്കൾ എന്നിവർക്കു തിരിച്ചറിയൽ കാർഡും യൂനിഫോമും ഉറപ്പുവരുത്തും.
അവലംബം
വർഗ്ഗം:വിനോദം വർഗ്ഗം:കേരളത്തിലെ വിനോദസഞ്ചാരം
സ്റ്റീവ് ചെൻ
സ്റ്റീവ് ചെൻ (ജനനം ഓഗസ്റ്റ് 25, 1978) തായ്‌വാനിൽ ജനിച്ച ഒരു അമേരിക്കൻ ഇന്റർനെറ്റ് സംരംഭകനാണ്. യൂട്യൂബിന്റെ സഹസ്ഥാപകൻ, മുൻ ചീഫ് ടെക്നോളജി ഓഫീസർ എന്നീ നിലകളിൽ അദ്ദേഹം അറിയപ്പെടുന്നു. വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഗൂഗിൾ ജീവനക്കാർ വർഗ്ഗം:1978-ൽ ജനിച്ചവർ വർഗ്ഗം:Articles containing traditional Chinese-language text വർഗ്ഗം:Articles containing Chinese-language text
ജാവേദ് കരീം
ജാവേദ് കരീം (ജനനം ഒക്ടോബർ 28, 1979) ഒരു ബംഗ്ലാദേശ്, ജർമ്മൻ വംശജനായ ഒരു അമേരിക്കൻ ഇന്റർനെറ്റ് സംരഭകനാണ്. യൂട്യൂബിന്റെ സഹസ്ഥാപകൻ എന്ന നിലയിൽ അദ്ദേഹം അറിയപ്പെടുന്നു. ജാവേദ് അപ്‌ലോഡ് ചെയ്ത യൂട്യൂബിലെ ആദ്യ വീഡിയോ  "മി അറ്റ് ദി സൂ" പ്രശസ്തമാണ്. പേയ്പാലിൽ ജോലി ചെയുന്ന സമയത്തു ചാഡ് ഹർലി, സ്റ്റീവ് ചെൻ എന്നീ സഹപ്രവർത്തകർക്കൊപ്പമാണ് അദ്ദേഹം യൂട്യൂബ് സ്ഥാപിച്ചത്. തത്സമയ ആന്റി ഫ്രോഡ് സിസ്റ്റം ഉൾപ്പെടെ, യൂട്യൂബിന്റെ പല പ്രധാന ഘടകങ്ങളും അദ്ദേഹം രൂപകൽപ്പന ചെയ്‌തു.
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജർമ്മനിയിൽനിന്നും അമേരിക്കൻ ഐക്യനാടുകളിലേക്ക് കുടിയേറിയവർ വർഗ്ഗം:ജർമ്മൻ കമ്പ്യൂട്ടർ ശാസ്ത്രജ്ഞർ വർഗ്ഗം:അമേരിക്കൻ മുസ്ലിങ്ങൾ വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ വർഗ്ഗം:1979-ൽ ജനിച്ചവർ
ഗ്വാരിയന്തെ സ്കിന്നേരി
ഓർക്കിഡിന്റെ ഒരു ഇനമാണ് ഗ്വാരിയന്തെ സ്‌കിന്നേരി. ഇത് കോസ്റ്റാറിക്ക സ്വദേശിയായായ ഈ ഇനം ചിയാപാസ് മുതൽ മധ്യ അമേരിക്കയിലെ എല്ലാ രാജ്യങ്ങളിലേക്കും വ്യാപിച്ചിരിക്കുന്നു.
കോസ്റ്റാറിക്കയുടെ ദേശീയ പുഷ്പമാണ് ഗ്വാരിയന്തെ സ്കിന്നേരി. ഇവിടെ ഗ്വാരിയ മൊറാഡ എന്നറിയപ്പെടുന്നു. 1839-ൽ ജെയിംസ് ബാറ്റ്മാൻ ആദ്യം ഇതിനെ കാറ്റ്ലിയ സ്കിന്നേരി എന്ന് പരാമർശിച്ചു. ജി. സ്കിന്നേരിയുടെ വ്യാപ്തി തെക്കൻ മെക്സിക്കൻ അതിർത്തി മുതൽ കോസ്റ്റാറിക്ക വരെ നീളുന്നു. അവിടെ ഇത് ദേശീയ പുഷ്പമാണ്.
പുറത്തേക്കുള്ള കണ്ണികൾ
വർഗ്ഗം:ഓർക്കിഡേസീ വർഗ്ഗം:കോസ്റ്റാറിക്കയുടെ ദേശീയ ചിഹ്നങ്ങൾ
നിക്കി ഗൽറാണി
ജീവിതരേഖ
1993 ജനുവരി 3 നു മനോഹർ ഗൽറാണി-രേഷ്മ എന്നിവരുടെ ഇളയ മകളായി ബംഗ്ലൂരിൽ ആണ് ജനിച്ചത്‌. ഫാഷൻ ഡിസൈൻ പഠനം പൂർത്തിയാകിയ ശേഷം മോഡലിംഗ് രംഗത്ത് എത്തിയ നിക്കി, തമിഴ് ചിത്രമായ പയ്യയുടെ കന്നഡ റീമേക്കിലൂടെ ആണ് സിനിമ ലോകത്തേക്ക് കടന്നു വരുന്നത്. മൂത്ത സഹോദരിയായ സഞ്ജന അറിയപ്പെടുന്ന മോഡലും അഭിനേത്രിയുമാണ്‌. ബുള്ളറ്റ് മോട്ടോർസൈക്കിൾ അതിവേഗത്തിൽ ഓടിക്കുന്നതിൽ വിദഗ്ദ്ധ. 100-160 കിലോമീറ്റർ വേഗത്തിൽ നിക്കി ബുള്ളറ്റ് ഓടിക്കും. നിരവധി റോഡ് ചലച്ചിത്രങ്ങളിൽ ബുള്ളറ്റ് ഓടിച്ചിരുന്നു. സൂപ്പർ ബൈക്കുകളും നിക്കി ഓടിക്കും. ഒരു കന്നഡ ചലച്ചിത്രത്തിന്റെ പ്രൊമോഷന്റെ ഭാഗമായി ഹെൽമറ്റ് വെയ്ക്കാതെ ബുള്ളറ്റോടിച്ചതിന്റ പേരിൽ നിക്കി സോഷ്യൽ മാധ്യമങ്ങൾകൂടി വിവാദത്തിൽപെട്ടിരുന്നു.
അൽ-നുമാന് ഇബ്നു അംറ്
പ്രവാചകൻ മുഹമ്മദിന്റെ അനുചരനായിരുന്നു അൽ-നുഅ്മാൻ ഇബ്ൻ അംറ് (النُعيمان بن عمرو). അബ്‌ദുറഹ്മാൻ ഇബ്ൻ ഔഫിന്റെ സഹോദരിയെ അദ്ദേഹം വിവാഹം ചെയ്തു. തമാശക്കാരനായിരുന്ന അദ്ദേഹത്തിനെ പ്രവാചകൻ പലപ്പോഴും പ്രശംസിച്ചിരുന്നു. ജനനത്തിയ്യതിയോ വിശദാംശങ്ങളോ രേഖപ്പെടുത്തപ്പെട്ടിട്ടില്ല. സി.ഇ 652-ൽ മരണപ്പെട്ടു. ഇസ്‌ലാം മദ്യം നിരോധിച്ചതോടെ ധർമ്മസങ്കടത്തിലായ അദ്ദേഹത്തിന്, പക്ഷെ തന്റെ മദ്യാസക്തി നിയന്ത്രിക്കാൻ ശ്രമിച്ചിരുന്നെങ്കിലും പലപ്പോഴും സാധിച്ചിരുന്നില്ല. ഒന്നിലധികം തവണ ചാട്ടവാറടി ശിക്ഷ ഏറ്റുവാങ്ങിയ അദ്ദേഹത്തെ ഉമർ ശപിക്കുകയുണ്ടായി. എന്നാൽ പ്രവാചകൻ മുഹമ്മദ് ഉമറിനെ തിരുത്തുകയും നുഅ്മാന്റെ ഗുണങ്ങളെ വിലമതിച്ച് പ്രസ്താവന നടത്തുകയും ചെയ്തു.
അവലംബം
വർഗ്ഗം:സ്വഹാബികൾ
രാംനാഥ് ഗോയങ്കെ അവാർഡുകൾ
ഇന്ത്യൻ പത്രപ്രവർത്തനത്തിലെ മികവിന് രാംനാഥ് ഗോയങ്കെയുടെ പേരിൽ നൽകപ്പെടുന്ന അവാർഡുകളാണ് രാംനാഥ് ഗോയങ്കെ എക്സലൻസ് ഇൻ ജേണലിസം അവാർഡുകൾ. 2006 മുതൽ എല്ലാ വർഷവും ഈ അവാർഡുകൾ പ്രഖ്യാപിക്കപ്പെടുന്നു. ഇരുപത്തഞ്ചോളം വിഭാഗങ്ങളിലായാണ് അവാർഡുകൾ നൽകപ്പെടുന്നത്.
ലഘുചിത്രം|300x300ബിന്ദു| പന്ത്രണ്ടാമത് രാംനാഥ് ഗോയങ്ക അവാർഡുകൾ വിജയികൾ
ആശാരിപ്പുളി
അരിപ്പഴച്ചെടി, അരീപ്പഴം എന്നെല്ലാം പേരുകളുള്ള ആശാരിപ്പുളി ഒരു വലിയ കുറ്റിച്ചെടിയാണ്.. ഭാഗിക നിത്യഹരിതവനങ്ങളിലും ഈർപ്പമുള്ള ഇലപൊഴിയും കാടുകളിലും കാവുകളിലുമെല്ലാം കണ്ടുവരുന്നു. മിക്ക ഏഷ്യൻ രാജ്യങ്ങളിലും കാണാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
ആർലി മുൻസൺ ഹാരെ
ഒരു അമേരിക്കൻ ഫിസിഷ്യനും, ശസ്ത്രക്രിയാ വിദഗ്ധയും, എഴുത്തുകാരിയും, പ്രഭാഷകയുമായിരുന്നു ആർലി ഇസബെൽ മുൻസൺ ഹാരെ, എംഡി (1871 - സി. 1941). 20-ആം നൂറ്റാണ്ടിന്റെ പ്രാരംഭത്തിൽ ഒരു യുവതിയെന്ന നിലയിൽ, ഇന്ത്യയിലെ ആന്ധ്രാപ്രദേശിലെ മേഡക്കിലുള്ള വെസ്ലിയൻ മെത്തഡിസ്റ്റ് മിഷനുമായി ചേർന്ന് മെഡിക്കൽ മിഷൻ പ്രവർത്തനരംഗത്ത് മുൻസൺ ഒരു പയനിയറായിരുന്നു. സുവിശേഷപരമായ ഉദ്ദേശ്യങ്ങൾക്കൊപ്പം, ഇന്ത്യൻ സ്ത്രീകളുടെയും കുട്ടികളുടെയും ആരോഗ്യസ്ഥിതിയിലും കോളറ അല്ലെങ്കിൽ ക്ഷയം പോലുള്ള പകർച്ചവ്യാധികളുടെ ചികിത്സയിലും മുൻസണിന് പ്രത്യേക താൽപ്പര്യമുണ്ടായിരുന്നു.
ഒന്നാം ലോകമഹായുദ്ധസമയത്ത് മന്സൺ ഫ്രാൻസിലും സേവനമനുഷ്ഠിച്ചിരുന്ന അവർ ലാബുകൾ, ക്ലിനിക്കുകൾ, ഡിസ്പെൻസറികൾ എന്നിവ നിയന്ത്രിച്ചിരുന്നു .ഫ്രഞ്ച് സർക്കാർ അവർക്ക് Medaille d’Honneur des Affaires Étrangères pour actes de courage et dévouement au personnel militaire étranger നൽകി.
52 വയസ്സിൽ വിവാഹം കഴിച്ച അവർ തൻറെ എഴുപതുകളിലും നന്നായി പ്രവർത്തിച്ചിരുന്നു. 1941 ൽ അന്തരിച്ച അവരുടെ മൃതദേങം കണക്റ്റിക്കട്ടിലാണ് സംസ്കരിച്ചത്.
ആദ്യകാല ജീവിതവും കുടുംബവും
1871 നവംബർ 14 ന് കണക്റ്റിക്കട്ടിലെ ബ്രിഡ്ജ്പോർട്ടിൽ തോമസ് ഹാമിൽട്ടൺ മൻസൺ, മേരി ഇട്ട ഹിൽ മൻസൺ ദമ്പതികളുടെ മകളായി ആർലി ഇസബെൽ മൻസൺ ജനിച്ചു.
External links
വർഗ്ഗം:1871-ൽ ജനിച്ചവർ വർഗ്ഗം:1940-കളിൽ മരിച്ചവർ
നയൻ ന്യൂസ്
ഓസ്‌ട്രേലിയ ആസ്ഥാനമായുള്ള വാർത്താ സേവനമാണ് നയൻ ന്യൂസ്. ലോകമെമ്പാടുമുള്ള സാറ്റലൈറ്റ് ടിവി, ലോക്കൽ ടിവി, ഇൻറർനെറ്റ് എന്നിവയിലൂടെ നയൻ ന്യൂസ് അതിന്റെ സേവനം നൽകുന്നു. നയൻ നെറ്റ്‌വർക്കിന്റെ ഉടമസ്ഥതയിലാണ് ഈ സ്ഥാപനം.
സിയാൽകോട്ട് ജില്ല‌
പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് സിയാൽകോട്ട് .പഞ്ചാബിന്റെ വടക്ക് കിഴക്കായിട്ടാണ് ഈ ജില്ല സ്ഥിതിചെയ്യുന്നത്.സാമ്പത്തിക പുരോഗതിയുടെ കാര്യത്തിൽ പാകിസ്താനിലെ മൂന്നാം സ്ഥാനം ഈ നഗരത്തിനാണ്.
ഭരണ സംവിധാനം
ഭരണ സൗകര്യത്തിനായി ജില്ലയെ നാല് താലൂക്കുകളായി വിഭജിക്കപ്പെട്ടിരിക്കുന്നു. ദാസ്‌ക,പസ്‌റൂർ, സബ്രിയൽ, സിയാൽകോട്ട് എന്നിവയാണവ.
ചരിത്രം
സിന്ധ് നാഗരികതയുടെ കാലത്ത് കൃഷി സമ്പന്നമായിരുന്ന പ്രദേശമായിരുന്നു ഇത്.
അവലംബം
വർഗ്ഗം:പഞ്ചാബിലെ ജില്ലകൾ (പാകിസ്താൻ) വർഗ്ഗം:സിയാൽകോട്ട് ജില്ല‌
മാൽവോയിഡീ
സപുഷ്പികളിൽപ്പെടുന്ന ഒരു സസ്യകുടുംബമായ മാൽവേസിയിലെ ഒരു ഉപകുടുംബമാണ് മാൽവോയിഡീ '''(Malvoideae). '''ചെമ്പരത്തി, വള്ളിക്കുറുന്തോട്ടി, ഊർപ്പണം, കാട്ടുപരുത്തി തുടങ്ങിയവയെല്ലാം ഈ ഉപകുടുംബത്തിലുൾപ്പെടുന്നവയാണ്.
ഉൾപ്പെടുന്ന ജീനസ്സുകൾ
പുറത്തേക്കുള്ള കണ്ണികൾ
വർഗ്ഗം:മാൽവേസീ
സൈനബ് ബംഗുറ
ഒരു സിയറ ലിയോണിയൻ രാഷ്ട്രീയക്കാരിയും സാമൂഹിക പ്രവർത്തകയുമാണ് ഹാജ സൈനബ് ഹവാ ബംഗുറ (ജനനം: 18 ഡിസംബർ 1959). 2018 മുതൽ ഐക്യരാഷ്ട്രസഭ സെക്രട്ടറി ജനറൽ അന്റോണിയോ ഗുട്ടെർസ് നിയമിച്ച നയ്‌റോബിയിലെ (UNON) യു.എൻ. ഓഫീസ് ഡയറക്ടർ ജനറലായി അവർ സേവനമനുഷ്ഠിക്കുന്നു. 2012 മുതൽ 2017 വരെ ഐക്യരാഷ്ട്രസഭയുടെ അണ്ടർ-സെക്രട്ടറി ജനറൽ റാങ്കോടെയുള്ള സ്പെഷ്യൽ റെപ്രെസെന്റേറ്റീവ് ഓൺ സെക്ഷ്യൽ വയലൻസ് ഇൻ കോൺഫ്ലിക്റ്റ് ആയി അവർ സേവനമനുഷ്ഠിച്ചു. 2017 ൽ അവർക്ക് ശേഷം പ്രമീള പട്ടേൻ അധികാരമേറ്റു.
2007 ൽ ഓൾ പീപ്പിൾസ് കോൺഗ്രസ് (എപിസി) പാർട്ടിയുടെ പ്രസിഡന്റ് ഏണസ്റ്റ് ബായ് കൊറോമയുടെ സർക്കാരിൽ സിയറ ലിയോണിന്റെ വിദേശകാര്യ മന്ത്രിയായി ബങ്കുറ മാറി. ഷെർലി ഗ്ബുജാമയെ പിന്തുടർന്ന് 1996 മുതൽ 1997 വരെ ആ പദവി വഹിച്ച രണ്ടാമത്തെ വനിതയായിരുന്നു അവർ. 2010 മുതൽ 2012 വരെ ആരോഗ്യ, ശുചിത്വ മന്ത്രിയായി സേവനമനുഷ്ഠിച്ചു.
മുൻകാലജീവിതം
ഒരു ഇമാമിന്റെ മകളായി സൈനബ് ഹവാ ബാംഗുര ജനിച്ചത് "സൈനബ് ഹവാ സെസേ" ആയി ബ്രിട്ടീഷ് സിയറ ലിയോണിലെ വടക്കൻ പ്രവിശ്യയിലെ ടൊങ്കോളി ജില്ലയിലെ യോനിബാന എന്ന ചെറിയ ഗ്രാമീണ പട്ടണത്തിലാണ്. പരിമിതമായ ജീവിത മാർഗ്ഗങ്ങളുള്ള ഒരു കുടുംബത്തിലാണ് അവർ ജനിച്ചത്. മഗ്ബുറകയ്ക്കടുത്തുള്ള മാത്തോറ ഗേൾസ് സെക്കൻഡറി സ്കൂൾ നൽകിയ സ്കോളർഷിപ്പിൽ അവർ സെക്കൻഡറി സ്കൂളിൽ ചേർന്നു. അവർ പിന്നീട് തലസ്ഥാന നഗരമായ ഫ്രീടൌണിലെ ആനി വാൾഷ് ഗേൾസ് സെക്കൻഡറി സ്കൂളിൽ ചേർന്നു.
തുടർന്ന്, സിയറ ലിയോണിലെ ഫൗറ ബേ കോളേജിൽ നിന്ന് ബിരുദം നേടിയ ശേഷം ബാംഗുറ ബ്രിട്ടീഷ് യൂണിവേഴ്സിറ്റി ബിസിനസ് സ്കൂളിലും ലണ്ടനിലെ യൂണിവേഴ്സിറ്റി ഓഫ് ഇൻഷുറൻസ് മാനേജ്മെന്റിലും അഡ്വാൻസ്ഡ് ഡിപ്ലോമകൾക്കായി യുണൈറ്റഡ് കിംഗ്ഡത്തിലേക്ക് മാറി. മുപ്പതുകളുടെ തുടക്കത്തിൽ അവർ തന്റെ രാജ്യത്തെ ഏറ്റവും വലിയ ഇൻഷുറൻസ് കമ്പനിയുടെ വൈസ് പ്രസിഡന്റായി.
ബംഗുര ടെംനെ, ക്രിയോ, ഇംഗ്ലീഷ് എന്നീ മൂന്ന് ഭാഷകൾ സംസാരിക്കുന്നു.
ആദ്യകാല ആക്ടിവിസം
എൻ‌പി‌ആർ‌സി സൈനിക ഭരണകൂടം സിയറ ലിയോൺ ഭരിച്ച പ്രയാസകരമായ കാലഘട്ടത്തിൽ ബംഗുറ ഒരു സാമൂഹിക പ്രവർത്തകയായി. സ്വന്തം അമ്മ ഒരു കമ്പോളവനിതയാണെന്ന് അനുയായികളെ ഓർമിപ്പിച്ചുകൊണ്ട് നഗരത്തിലെ മാർക്കറ്റ് സ്ത്രീകൾക്കിടയിൽ അവബോധം വളർത്താനുള്ള ശ്രമങ്ങളിലൂടെയാണ് അവർ ആരംഭിച്ചത്. 1994-ൽ അവർ രാജ്യത്തെ ആദ്യത്തെ കക്ഷിരഹിത സ്ത്രീ അവകാശ സംഘടനയായ വുമൺ ഓർഗനൈസ്ഡ് ഫോർ എ മോറലി എൻലൈറ്റെൻഡ് നേഷൻ (W.O.M.E.N.) സ്ഥാപിച്ചു. അടുത്ത വർഷം അവർ കാമ്പെയ്ൻ ഫോർ ഗുഡ് ഗവേണൻസ് (സിജിജി) സഹസ്ഥാപിച്ചു. തുടർന്ന്, സിജിജിയെ തന്റെ പ്ലാറ്റ്‌ഫോമായി ഉപയോഗിച്ചുകൊണ്ട്, ദേശീയ തിരഞ്ഞെടുപ്പ് നടത്താനുള്ള പ്രചാരണം നടത്തി. ഒടുവിൽ 1996 ൽ എൻ‌പി‌ആർ‌സിയെ അധികാരത്തിൽ നിന്ന് പുറത്താക്കുകയും ജനാധിപത്യ സർക്കാർ പുനഃസ്ഥാപിക്കുകയും ചെയ്തു. 25 വർഷത്തിനിടെ സിയറ ലിയോണിന്റെ ആദ്യ ജനാധിപത്യ തിരഞ്ഞെടുപ്പാണിത്. സിയറ ലിയോണിയൻ മാധ്യമങ്ങളും പൊതുജനങ്ങളും ആ വിജയത്തിന് വലിയൊരു പങ്കും വഹിച്ചത് അവരുടെ പരിശ്രമങ്ങളായിരുന്നു.
സിയറ ലിയോൺസ് ആഭ്യന്തരയുദ്ധകാലത്ത് (1991-2002) റെവല്യൂഷണറി യുണൈറ്റഡ് ഫ്രണ്ട് (RUF) നടത്തിയ സിവിലിയൻ ജനതയ്‌ക്കെതിരായ അതിക്രമങ്ങൾക്കെതിരെ ബാംഗുര ശക്തമായി സംസാരിക്കുകയും ആ സംഘം പലതവണ കൊലപാതകത്തിന് ലക്ഷ്യമിടുകയും ചെയ്തിരുന്നു. പ്രസിഡന്റ് അഹ്മദ് തേജാൻ കബ്ബായുടെ സിവിലിയൻ ഗവൺമെന്റിലെ അഴിമതിക്കെതിരെയും സർക്കാർ സൈനികർ സിവിലിയന്മാർക്ക് നേരെയുള്ള അതിക്രമങ്ങൾക്കെതിരെയും അവർ സംസാരിച്ചു. 1997 ജൂണിൽ, യുദ്ധം രാജ്യത്തെ വിഴുങ്ങിയപ്പോൾ, ബംഗുറ ഒരു മത്സ്യബന്ധന ബോട്ടിൽ അയൽരാജ്യമായ ഗിനിയയിലേക്ക് പലായനം ചെയ്തു.
ഉറവിടങ്ങൾ
വർഗ്ഗം:1959-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
അബുദ്ദർദാഅ്
മുഹമ്മദ്‌ നബിയുടെ അനുചരന്മാരിലൊരാളായിരുന്നു അബുദ്ദർദാഅ് അൽ അൻസാരി(أبو الدرداء الأنصاري, d. 32 AH/652 CE). ഉമ്മു ദർദാഅ് എന്ന സ്വഹാബി വനിത ഇദ്ദേഹത്തിന്റെ ഭാര്യയായിരുന്നു. ഹാകിമുൽ ഉമ്മ അഥവാ സമുദായത്തിന്റെ യുക്തിമാൻ എന്ന അപരനാമത്തിൽ അദ്ദേഹം അറിയപ്പെട്ടു.
ജീവചരിത്രം
മദീനയിലെ ഒരു വ്യാപാരിയായിരുന്ന അബുദ്ദർദാഅ്, ഖസ്റജ് ഗോത്രത്തിലെ ഹാരിഥ് കുടുംബത്തിലാണ് ജനിച്ചുവളർന്നത്. സൽമാനുൽ ഫാരിസി എന്ന മുഹാജിറുമായി അൻസ്വാർ ആയ ഇദ്ദേഹം സാഹോദര്യം സ്ഥാപിച്ചിരുന്നു. അഭയം തേടി വന്ന മുഹാജിറുകളെയും മദീനയിലെ അൻസ്വാറുകളെയും പരസ്പരം സഹോദരന്മാരായി നിശ്ചയിച്ചുകൊടുക്കുകയായിരുന്നു പ്രവാചകൻ മുഹമ്മദ് ചെയ്തിരുന്നത്. ബദർ യുദ്ധശേഷമാണ് അബുദ്ദർദാഅ് ഇസ്‌ലാമിലേക്ക് കടന്നുവരുന്നത്. ഖലീഫ ഉസ്മാന്റെ ഭരണകാലത്ത് സിറിയയിലെ ഗവർണറായി പ്രവർത്തിച്ചുവന്ന അബുദ്ദർദാഅ്, ദമാസ്കസിൽ വെച്ചാണ് മരണമടയുന്നത്.
ഇഹലോകജീവിതത്തിന്റെ നശ്വരതയിലൂന്നിയുള്ളതായിരുന്നു അദ്ദേഹത്തിന്റെ വീക്ഷണങ്ങൾ. വളരെ ചെറിയ സൗകര്യങ്ങൾ മാത്രം ഉപയോഗിച്ചുവന്ന അദ്ദേഹം ജീവിതം തിർച്ചുനൽകേണ്ടതായുള്ള ഒരു വായ്പയാണ് എന്നാണ് അഭിപ്രായപ്പെട്ടത്. പണ്ഡിതന്മാരെയും വിദ്യാർത്ഥികളെയും ഒരേപോലെ പ്രോത്സാഹിപ്പിച്ചിരുന്നു അദ്ദേഹം.
ഐപിസിസി ആറാമത്തെ മൂല്യനിർണ്ണയ റിപ്പോർട്ട്
ഇതിൽ, ആദ്യ പഠനം 2021-ലും രണ്ടാമത്തെ റിപ്പോർട്ട് 2022 ഫെബ്രുവരിയിലും മൂന്നാമത്തേത് 2022 ഏപ്രിലിലും പ്രസിദ്ധീകരിച്ചു. അന്തിമ സിന്തസിസ് റിപ്പോർട്ട് 2022 അവസാനത്തോടെ പൂർത്തിയാകും.
മൂന്ന് വർക്കിംഗ് ഗ്രൂപ്പുകളിൽ ആദ്യത്തേത് അതിന്റെ റിപ്പോർട്ട് 9 ഓഗസ്റ്റ് 2021-ന് പ്രസിദ്ധീകരിച്ചു. കാലാവസ്ഥാ മാറ്റം 2021: ഫിസിക്കൽ സയൻസ് ബേസിസ്. 66 രാജ്യങ്ങളിൽ നിന്നുള്ള മൊത്തം 234 ശാസ്ത്രജ്ഞർ ഈ ആദ്യ വർക്കിംഗ് ഗ്രൂപ്പ് (WGI) റിപ്പോർട്ടിലേക്ക് സംഭാവന നൽകി. രചയിതാക്കൾ 14,000-ലധികം ശാസ്‌ത്രീയ പ്രബന്ധങ്ങളെ അടിസ്ഥാനമാക്കി 3,949 പേജുകളുള്ള ഒരു റിപ്പോർട്ട് തയ്യാറാക്കി. അത് പിന്നീട് 195 സർക്കാരുകൾ അംഗീകരിച്ചു. നയരൂപകർത്താക്കൾക്കുള്ള സംഗ്രഹം (SPM) രേഖ ശാസ്ത്രജ്ഞർ തയ്യാറാക്കി. 2021 ഓഗസ്റ്റ് 6-ന് മുമ്പുള്ള അഞ്ച് ദിവസങ്ങളിൽ ഐപിസിസിയിലെ 195 ഗവൺമെന്റുകൾ ലൈൻ-ബൈ-ലൈൻ അംഗീകരിച്ചു.
WGI റിപ്പോർട്ട് അനുസരിച്ച്, ഹരിതഗൃഹ വാതക ഉദ്‌വമനത്തിൽ വൻതോതിലുള്ളതും പെട്ടെന്നുള്ളതുമായ വെട്ടിക്കുറവ് വരുത്തിയാൽ മാത്രമേ 1.5 °C (2.7 °F) അല്ലെങ്കിൽ 2.0 °C (3.6 °F) ചൂട് ഒഴിവാക്കാനാകൂ. ഒരു മുൻ പേജിലെ വാർത്തയിൽ, ദി ഗാർഡിയൻ റിപ്പോർട്ടിനെ "അനിവാര്യവും മാറ്റാനാകാത്തതുമായ കാലാവസ്ഥാ വ്യതിയാനങ്ങളുടെ" "ഇതുവരെയുള്ള ഏറ്റവും ശക്തമായ മുന്നറിയിപ്പ്" എന്നാണ് വിശേഷിപ്പിച്ചത്. ഈ തീം നിരവധി പത്രങ്ങളും ഒപ്പം ചുറ്റുമുള്ള രാഷ്ട്രീയ നേതാക്കളും പ്രവർത്തകരും അനുകരിച്ചു.
ചരിത്രം
1988-ൽ IPCC സ്ഥാപിതമായതിനുശേഷം, ആദ്യ മൂല്യനിർണ്ണയ റിപ്പോർട്ട് (AR1) 1990-ൽ പ്രസിദ്ധീകരിക്കുകയും 1992-ൽ ഒരു അപ്ഡേറ്റ് ലഭിക്കുകയും ചെയ്തു. ഏകദേശം 6 വർഷത്തെ ഇടവേളകളിൽ, IPCC അസസ്‌മെന്റ് റിപ്പോർട്ടിന്റെ പുതിയ പതിപ്പുകൾ തുടർന്നു: 1995-ൽ AR2, 2001-ൽ AR3, 2007-ൽ AR4, 2014-ൽ AR5.
പുറം കണ്ണികൾ
വർഗ്ഗം:കാലാവസ്ഥാ വ്യതിയാനം
മുഹമ്മദൻ സ്പോട്ടിങ് ക്ലബ്
ഇന്ത്യയിലെ പഴക്കം ചെന്ന പ്രധാന ഫുട്‌ബോൾ ക്ലബുകളിലൊന്നാണിത്. 1891-ൽ കൽക്കത്തയിൽ ആണ് മുഹമ്മദൻ സ്‌പോർട്ടിംഗ് ക്ലബ് സ്ഥാപിച്ചത്. രാജ്യത്തിന്റെ വിവിധ ഭാഗങ്ങളിൽ നിന്നുള്ള നിരവധിപേരുടെ പിന്തുണയും പ്രശസ്തിയുമുള്ള ക്ലബാണ് മുഹമ്മദൻ സ്‌പോർട്ടിംഗ് ക്ലബ്. ഇന്ത്യൻ മുസ്്‌ലിങ്ങളുടെ പേരിനായാണ് പ്രതിനിധാനം ചെയ്യുന്നതെങ്കിലും വിവിധ മതസ്ഥർ ഈ ക്ലബിന് വേണ്ടി കളിക്കുന്നുണ്ട്.
തുടക്കം
മോഹൻ ബഗാൻ അത്‌ലറ്റിക് ക്ലബ്ബ് രൂപീകരിക്കും മുമ്പ് കൽക്കത്തയിലെ മുസ്‌ലിം സമുദായമാണ് ഈ ക്ലബിന് തുടക്കം കുറിച്ചത്. ഇക്കാലത്ത് നവാബ് അമീനുൽ ഇസ്ലാമിന്റെ നേതൃത്വത്തിൽ ജൂബിലി ക്ലബ് എന്ന പേരിൽ 1887 ൽ മറ്റൊരു ക്ലബ് രൂപീകരിച്ചിട്ടുണ്ടായിരുന്നു. പിന്നീട് ഈ ക്ലബിന്റെ പേര് "ക്രസന്റ് ക്ലബ്", "ഹമീദിയ ക്ലബ് "എന്നിങ്ങനെ മാറ്റുകയുണ്ടായി.ഒടുവിൽ 1891ലാണ് ഹമീദിയ ക്ലബ് മുഹമ്മദൻസ് സ്‌പോട്ടിങ് ക്ലബ് ആയി മാറിയത്.
1934-1940
മുഹമ്മദൻസ് സ്‌പോട്ടിങ് ക്ലബിന്റെ വളർച്ചയിലെ ഏറ്റവും പ്രധാന കാലമായിരുന്നു ഇത്. 1981 ൽ ക്ലബ് രൂപീകരിച്ച ശേഷം 1934 ലെ കൽക്കത്ത ഫുട്‌ബോൾ ലീഗിൽ പങ്കെടുക്കുകയും വിജയിക്കുകയും ചെയ്‌തെന്ന് മാത്രമല്ല തുടർച്ചയായി അഞ്ചു വർഷം തവണ കൽക്കത്ത ഫുട്‌ബോൾ ലീഗ് ഇവർ സ്വന്തമാക്കുകയും ചെയ്തു.
പുറത്തേക്കുള്ള കണ്ണികൾ
1. http://coverindialive.in/mohammedan-wins-durand-cup-title/ 2.http://coverindialive.in/fedcup/
വർഗ്ഗം:വെസ്റ്റ് ബംഗാളിലെ ഫുട്ബോൾ ക്ലബ്ബുകൾ
ചാഡ് ഹർലി
ചാഡ് മെറിഡിത്ത് ഹർലി (ജനനം ജനുവരി 24, 1977) ഒരു അമേരിക്കൻ ഇന്റർനെറ്റ് സംരഭകനാണ്. അദ്ദേഹം യൂട്യൂബിന്റെ സഹസ്ഥാപകനും മുൻ ചീഫ് എക്സിക്യൂട്ടീവ് ഓഫീസറും ആയിരുന്നു. പേയ്പാലിൽ കൂടെ പ്രവർത്തിച്ചിരുന്ന ജാവേദ് കരീം, സ്റ്റീവ് ചെൻ എന്നിവർക്കൊപ്പം തുടങ്ങിയ യൂട്യൂബ് 2006-ൽ 1.65 ബില്യൺ ഡോളറിന് ഗൂഗിൾ ഏറ്റെടുത്തു.
യൂട്യൂബിന്റെ ടാഗിംഗ്, വീഡിയോ പങ്കിടൽ എന്നീ കാര്യങ്ങളുടെ പ്രാഥമിക ഉത്തരവാദിത്തം ചാഡ് ഹർലിക്കായിരുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഗൂഗിൾ ജീവനക്കാർ വർഗ്ഗം:1977-ൽ ജനിച്ചവർ
സംഘമിത്ര (മാസിക)
കേരളീയസിംഹളസ്ത്രീകളുടെ (ഈഴവ സ്ത്രീകൾക്കായിയുള്ള ഒരു മലയാളം മാസികയായിരുന്നു സംഘമിത്ര . 1096 തുലാം (1920 നവംബർ) മുതൽ കൊല്ലത്ത് നിന്നാണ് സംഘമിത്ര പ്രസിദ്ധീകരിച്ച് തുടങ്ങിയത്. അച്ചടിച്ചിരുന്നത് കൊല്ലം വി.വി.പ്രസ്സിൽനിന്ന്. ഒരു ലക്കം, ഡമ്മി എട്ടിലൊന്നിൽ 35പുറം. പി.കെ.എൻ വൈദ്യനും പി.ആർ. നാരായണനും ആയിരുന്നു മാനേജർമാർ. കഷ്ടിച്ചു മൂന്ന് വർഷത്തെ ആയൂസേ സംഘമിത്രയ്ക്കുണ്ടായിരുന്നുള്ളു. പ്രശസ്ത സാഹിത്യകാരനും പത്രപ്രവർത്തകനും സാമൂഹികപരിഷ്കർത്താവുമായിരുന്ന സി.വി.കുഞ്ഞിരാമൻ ആണ് സംഘമിത്ര എന്ന പേര് നിർദ്ദേശിച്ചത്.
അവലംബം
വർഗ്ഗം:ആനുകാലികങ്ങൾ
മാപ്പുചെ ഭാഷ
വർഗ്ഗം:അഗ്ലൂട്ടിനേറ്റീവ് ഭാഷകൾ
എം - കേരളം
കേരള ഗവണ്മെന്റിന്റെ സേവനങ്ങൾ മൊബൈൽ ആപ്പിലൂടെ ലഭ്യമാക്കുന്നതിനുള്ള ആപ്പ് ആണ് എം-കേരളം .സംസ്ഥാന ഐടി മിഷൻ വികസിപ്പിച്ച എം- കേരളം മൊബൈൽ ആപ്ലിക്കേഷനിൽ 17 വകുപ്പുകളുടെ നൂറിലേറെ സേവനങ്ങൾ  ഇപ്പോൾ ലഭ്യമാണ്.ഗൂഗിൾ പ്ലേ സ്റ്റോർ, ഐഒഎസ് ആപ് സ്റ്റോർ, സർക്കാരിന്റെ പോർട്ടൽ (kerala.gov.in) എന്നിവിടങ്ങളിൽ നിന്ന് എം-കേരളം ആപ്പ് ഡൌൺലോഡ് ചെയ്യാനാകും.
വർഗ്ഗം:കേരള സർക്കാറിന്റെ പദ്ധതികൾ
സദ്ജീവന പുരസ്കാരം
സദ്ജീവന പുരസ്കാരം അഥവാ റൈറ്റ് ലൈവ്ലിഹുഡ് അവാർഡ് എന്നതു് 'ഇന്നത്തെ ഏറ്റവും രൂക്ഷമായ പ്രശ്നങ്ങൾക്കു് പ്രായോഗികവും അനുകരണീയവുമായ പരിഹാരങ്ങൾ കണ്ടെത്തുന്നവരെ ആദരിക്കാനും പിന്തുണയ്ക്കാനും' നൽകുന്ന അന്താരാഷ്ട്ര പുരസ്കാരമാണു്. ഇത് 1980-ൽ ജർമ്മൻ--സ്വീഡിഷ് മനുഷ്യസ്നേഹിയും, പത്രപ്രവർത്തകനും, തപാൽമുദ്രാസംഗ്രാഹകനുമായ ജേക്കബ് വോൺ യൂക്സ്കുൾ തന്റെ കമ്പനി വിറ്റ് അതിൽനിന്നും ലഭിച്ച മുതലുകൊണ്ടു ഈ പുരസ്കാരം സ്ഥാപിച്ചു. ഈ പുരസ്കാരം സാധാരണ എല്ലാ വർഷവും ഡിസംബർ 9൹ ആണു് കൊടുക്കപ്പെടുന്നത്.
അവലംബം
വർഗ്ഗം:പുരസ്കാരങ്ങൾ
അരുവിപ്പുറം പ്രതിഷ്ഠ
അധഃസ്ഥിത ജനവിഭാഗത്തിനു ക്ഷേത്രപ്രവേശനം അനുവദനീയമല്ലാതിരുന്ന കാലത്ത് അവർക്കും പൂജിക്കാനും പ്രാർത്ഥിക്കാനും ഒരു ക്ഷേത്രം വേണമെന്ന ആവശ്യത്തിനു ശ്രീനാരായണഗുരു 1888 -ൽ നടതിയ പ്രതിഷ്ഠയാണ് അരുവിപ്പുറം പ്രതിഷ്ഠ. ഈ പ്രതിഷ്ഠയ്ക്കായുള്ള ശിവലിംഗം നെയ്യാറിലെ ആഴമേറിയ കയമായ ശങ്കരൻ കുഴിയിൽ നിന്നുമാണു കിട്ടിയത്. ഗുരു നടത്തിയ പ്രതിഷ്ഠയെ ചോദ്യം ചെയ്യാനെത്തിയ സവർണമേധാവികളോട് ഗുരു നാം നമ്മുടെ ശിവനെയാണ് പ്രതിഷ്ഠിച്ചത് എന്നു മറുപടി നൽകുകയണ് ചെയ്തത്. അധഃകൃത ജനവിഭാഗതിന്റെ ഉന്നമനത്തിനു നാന്ദികുറിച്ച മുഖ്യസംഭവങ്ങളിൽ ഒന്നായിരുന്നു അരുവിപ്പുറം ശിവപ്രതിഷ്ഠ.
വർഗ്ഗം:കേരളചരിത്രം
സാഹ്
ഈജിപ്ഷ്യൻ വിശ്വാസപ്രകാരം ഒറിയോൺ നക്ഷത്രകൂട്ടത്തിന്റെ ദൈവിക രൂപമാണ് സാഹ് (ഇംഗ്ലീഷ്: Sah). സിറിയസ് നക്ഷത്രത്തിന്റെ ദേവിയായ സോബ്ദെറ്റാണ് സാഹിന്റെ പത്നി.
പുരാതന സാമ്രാജ്യത്തിലെ പിരമിഡ് ലിഖിതങ്ങളിൽ സാഹിനെ "ദൈവങ്ങളുടെ പിതാവ്" എന്ന് വിശേഷിപ്പിച്ചിരിക്കുന്നത് കാണാം. ഫറവോമാർ തങ്ങളുടെ മരണാനന്തരം ഒറിയോണിലേക്ക് പോകുന്നു എന്ന് വിശ്വസിച്ചിരുന്നു.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
വടക്കാഞ്ചേരി ബ്ലോക്ക് പഞ്ചായത്ത്
അതിരുകൾ
കിഴക്ക് - പഴയന്നൂർ, ഒല്ലൂക്കര ബ്ലോക്കുകൾ, പടിഞ്ഞാറ് - ചൊവ്വന്നൂർ, പുഴയ്ക്കൽ ബ്ലോക്കുകൾ, തെക്ക് - പുഴയ്ക്കൽ ബ്ലോക്ക്, വടക്കാഞ്ചേരി നഗരസഭ, വടക്ക് - ഭാരതപ്പുഴ, അതിനപ്പുറം പാലക്കാട് ജില്ലയിലെ തൃത്താല, പട്ടാമ്പി ബ്ലോക്ക് പഞ്ചായത്തുകൾ.
വിലാസം
വടക്കാഞ്ചേരി ബ്ലോക്ക് പഞ്ചായത്ത് കുമാരനെല്ലൂർ‍‍‍‍‍ - 680590 ഫോൺ : 0488 4232204 ഇമെയിൽ : bdowcky@gmail.com
അവലംബം
വർഗ്ഗം: തൃശ്ശൂർ ജില്ലയിലെ ബ്ലോക്ക് പഞ്ചായത്തുകൾ
സോബെക്
ഒരു പുരാതന ഈജിപ്ഷ്യൻ ദൈവമാണ് സോബെക് (ഇംഗ്ലീഷ്: Sobek). സെബെക്(Sebek), സോചെറ്റ്(Sochet), സോബ്ക്(Sobk), സോബ്കി(Sobki) എന്നീ പേരുകളിലും സോബെക് അറിയപ്പെട്ടിരുന്നു. ഗ്രീക് പുരാണങ്ങളിൽ ഈ ദേവൻ, സുഷോസ് (Suchos; Σοῦχος) എന്നാണ് അറിയപ്പെട്ടിരുന്നത്. നൈൽ മുതലയുമായി ബന്ധപ്പെട്ടുള്ള ദേവനാണ് സോബെക്. മുതലയുടെ രൂപത്തിലോ അല്ലെങ്കിൽ മുതലയുടെ ശിരസ്സോട് കൂടിയ മനുഷ്യരൂപത്തിലോ സോബെക് ദേവനെ ചിത്രീകരിക്കുന്നു. പൊതുവേ സംരക്ഷനത്തിന്റെ ദേവനാണ് സോബെക്, എങ്കിലും ഫറവോയുടെ ശക്തി, സമ്പുഷ്ടി, സൈന്യത്തിന്റെ ശൂരത എന്നിവയുമായി ഇദ്ദേഹത്തെ ബന്ധപ്പെടുത്താറുണ്ട്. നൈലിൽനിന്നു ഉണ്ടാകുന്ന അപകടങ്ങളിൽനിന്നും രക്ഷനേടാൻ പുരാതന ഈജിപ്ഷ്യർ സോബെക് ദേവനെ ആരാധിച്ചിരുന്നു.
പുരാതന സാമ്രാജ്യത്തിൽ സോബെക് ദേവനെ ആരാധിച്ചിരുന്നു എന്നാലും അദ്ദേഹത്തിന്റെ പ്രശസ്തി വർദ്ധിക്കുന്നത് മധ്യ സാമ്രാജ്യത്തിൽ (c. 2055–1650 BCE), പ്രധാനമായും 12-ആം രാജവംശത്തിലെ ഫറവോ ആയിരുന്ന, അമെനെംഹാറ്റ് III കാലത്താണ്. സോബെക് ദേവന്മായി വളരെയേറെ ബന്ധമുള്ള ഈജിപ്റ്റിലെ ഫൈയും എന്ന പ്രദേശത്തിൽ അമെനംഹാറ്റ് മൂന്നാമൻ പ്രത്യേഗ താല്പര്യം പ്രകടിപ്പിച്ചിരുന്നു. സോബെക് ദേവന്റെ പ്രശസ്തിവർദ്ധിക്കുമാറ് അമെനെംഹാറ്റ് III ഫൈയുമിലും മറ്റുമായി അനേകം നിർമ്മിതികൾ പടുതുയർത്തിയിരുന്നു.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
വാൽവെട്ടിതുറൈ കൂട്ടക്കൊല 1989
1989 ഓഗസ്റ്റ് രണ്ടു, മൂന്നു തീയതികളിൽ ജാഫ്നയിലെ ഒരു തീരപ്രദേശമായ വാൽവെട്ടിതുറൈയിൽ 64 ശ്രീലങ്കൻ തമിഴ് വംശജരെ ഇന്ത്യൻ സമാധാന സംരക്ഷണ സേന കൊലപ്പെടുത്തിയ സംഭവമാണ് വാൽവെട്ടിതുറൈ കൂട്ടക്കൊല എന്നറിയപ്പെടുന്നത്. തീവ്രവാദ സംഘടനയായ എൽ.ടി.ടി.ഇ ഇന്ത്യൻ സൈന്യത്തിനു നേരെ നടത്തിയ ഒരു ആക്രമണത്തിൽ ഒരു ഓഫീസർ ഉൾപ്പെടെ, ആറു സൈനികർ കൊല്ലപ്പെട്ടിരുന്നു. ഇതിനു മറുപടി എന്നോണമായിരുന്നു വാൽവെട്ടിതുറൈ കൂട്ടക്കൊല നടന്നത്. സാധാരണ ജനങ്ങളുടെ നേർക്കു നടന്ന ക്രൂരത എന്നായിരുന്നു മാധ്യമങ്ങൾ ഈ നടപടിയെ വിശേഷിപ്പിച്ചത്. ഇന്ത്യയുടെ മൈ ലായ് എന്നാണ്  പിന്നീട് ഇന്ത്യയുടെ പ്രതിരോധ മന്ത്രി ആയ  ജോർജ് ഫെർണാണ്ടസ് ഈ സംഭവത്തെ വിശേഷിപ്പിച്ചത്.
പശ്ചാത്തലം
ശ്രീലങ്ക ബ്രിട്ടന്റെ കോളനി ആയിരുന്ന കാലത്ത് 60ശതമാനത്തോളം, സർക്കാർ ജോലികളും, ന്യൂനപക്ഷമായ ശ്രീലങ്കൻ തമിഴ് അഭയാർത്ഥികൾക്കായിരുന്നു. ശ്രീലങ്കൻ ജനസംഖ്യയുടെ 15 ശതമാനത്തോളം മാത്രമേ ഈ സമൂഹം ഉണ്ടായിരുന്നുള്ളു. തമിഴർക്ക് ഏറെ പ്രാതിനിധ്യമുള്ള പ്രദേശമായ ജാഫ്നയിൽ ക്രിസ്ത്യൻ മിഷണറിമാരുടേയും, ഹൈന്ദവ നവോത്ഥാനപ്രസ്ഥാനത്തിന്റേയും ഒക്കെ കൊണ്ട് ലഭ്യമായ പാശ്ചാത്യ വിദ്യാഭ്യാസത്തിന്റെ സഹായം കൊണ്ടായിരുന്നു ഇത്. 1948 ൽ ശ്രീലങ്ക സ്വതന്ത്രമായതിനെത്തുടർന്ന്, ഈ തമിഴ് സമൂഹത്തിനു നേരെ കടന്നാക്രമണങ്ങളുണ്ടായി. ഇതു വിമത ഗ്രൂപ്പുകൾ സൃഷ്ടിക്കുന്നതിലേക്കും, തദ്വാരാ രൂക്ഷമായ ആഭ്യന്തര സംഘർഷങ്ങളിലേക്കു വഴിവെച്ചു.
ശ്രീലങ്കയിലെ ആഭ്യന്തരയുദ്ധം നിറുത്തലാക്കി തമിഴർക്കും സമാധാനപൂർണ്ണമായ ജീവിതം വാഗ്ദാനം ചെയ്തുകൊണ്ടു നയപരമായും, സൈനികപരമായും പ്രശ്നത്തിൽ ഇടപെടാൻ ഇന്ത്യ തയ്യാറായി. ഇതിന്റെ ഫലമായി ശ്രീലങ്കൻ-ഇന്ത്യ ഉടമ്പടി രൂപപ്പെട്ടു. ഇന്ത്യക്കുവേണ്ടി പ്രധാനമന്ത്രി രാജീവ് ഗാന്ധിയും, ശ്രീലങ്കൻ പ്രസിഡന്റ് ജെ.ആർ. ജയവർദ്ധനെയുമാണ് കരാറിൽ ഒപ്പു വെച്ചത്.
ആക്രമണം
ഉച്ചകഴിഞ്ഞ് ഒന്നരമണിയായപ്പോഴേക്കും, ഇന്ത്യൻ സൈന്യം സുബ്രഹ്മണ്യത്തിന്റെ വീട്ടിലേക്കു കടന്നു ചെന്ന് അദ്ദേഹത്തെ ഉൾപ്പെടെ എട്ടു പേരെ കൊലപ്പെടുത്തി. വൈകീട്ടു നാലുമണിയോടെ, ശിവഗണേഷിന്റെ വീട്ടിലേക്കു കടന്നു ചെന്ന സൈന്യം അവിടെയുണ്ടായിരുന്ന എട്ടുപേരെ പിടിച്ചുകൊണ്ടുപോയി കാലിത്തൊഴുത്തിൽ വച്ചു വെടിവെച്ചു കൊല്ലാൻ ശ്രമിച്ചുവെങ്കിലും, നാലുപേർ രക്ഷപ്പെട്ടു. അന്നു വൈകീട്ടോടെ, സൈന്യം കൊലപ്പെടുത്തിയവരുടെ എണ്ണം അമ്പതായി.
ഓഗസ്റ്റ് മൂന്നാം തീയതി ഇന്ത്യൻ സൈന്യം പ്രദേശത്ത് കർഫ്യൂ പ്രഖ്യാപിച്ചു. നിശാനിയമം പ്രഖ്യാപിച്ചതറിയാതെ അവിടെ വന്നു പെട്ട ചിലരെ സൈന്യം അറസ്റ്റു ചെയ്തു. ഇതിനെ തുടർന്നുണ്ടായ പ്രശ്നങ്ങളിൽ പെട്ട് ആറു പേരോളം കൊല്ലപ്പെട്ടു. കൂട്ടക്കൊലയെക്കുറിച്ചറിഞ്ഞ അവിടേക്കു ആംബുലൻസും, അടിയന്തര വൈദ്യ സഹായവും അയക്കാനൊരുങ്ങിയ പെഡ്രോ ആശുപത്രി അധികൃതരെ ഇന്ത്യൻ സൈന്യം തടഞ്ഞു. കർഫ്യൂ പിൻവലിച്ചതിനുശേഷം മാത്രമാണ്, ഗുരുതരമായി പരുക്കേറ്റവർക്കു പോലും വൈദ്യ സഹായം ലഭ്യമായത്.
പ്രതികരണങ്ങൾ
ഇന്ത്യൻ സമാധാന സംരക്ഷസേനയുടെ പ്രതിഛായ മോശമാക്കി, ശ്രീലങ്കൻ ദ്വീപിൽ നിന്നും അവരെ പുറത്താക്കാൻ എൽ.ടി.ടി.ടി മനപൂർവ്വം നടത്തിയ ഒരു ആക്രമണമായിരുന്നു ഇതെന്നാണ് ഇന്ത്യയിലെ ചില ദേശീയ പത്രങ്ങൾ റിപ്പോർട്ട് ചെയ്തത്. ആക്രമണത്തിൽ 24 സാധാരണ മനുഷ്യർ കൊല്ലപ്പെട്ടുവെന്ന് ശ്രീലങ്കയിലെ ഇന്ത്യൻ എംബസ്സി പുറത്തിറക്കിയ പത്രക്കുറിപ്പിലൂടെ അറിയിച്ചു. 18 എൽ.ടി.ടി.ഇ തീവ്രവാദികളും, 12 സാധാരണക്കാരുമാണ് കൊല്ലപ്പെട്ടതെന്ന് ഓൾ ഇന്ത്യാ റേഡിയോ അറിയിച്ചു.
ചെരപ്പ
ലഘുചിത്രം|ചെരപ്പ നിർമ്മാണത്തിനുള്ള ചുരക്ക പച്ചക്കറി വിത്ത് കേടുവരാതെ സൂക്ഷിക്കാൻ ഉപയോഗിച്ചിരുന്ന ചെരപ്പ ഒരു കായയുടെ കട്ടിയുള്ള പുറം‌തോടാണ്. ഇതിൽ ചെടികളുടെ വിത്തുകൾ നിറച്ച് മണ്ണുകൊണ്ട് അടച്ചു വെച്ചാൽ കീടങ്ങളുടെ ശല്യമില്ലാതെ വളരെ കാലത്തോളം വിത്തുകൾ നിലനിൽക്കും. ചുരക്ക എന്ന പച്ചക്കറിയുടെ കായകൊണ്ടാണ് ചെരപ്പ നിർമ്മിക്കുന്നത്. നന്നായി മൂപ്പെത്തിയ ചുരക്കയുടെ ഉള്ളിൽ‌നിന്നും വിത്തുകൾ നീക്കം ചെയ്ത് ഉണക്കിയെടുത്താണ് പാത്രത്തിന്റെ ആകൃതിയിലുള്ള ചെരപ്പ ഉണ്ടാക്കുന്നത്. മൂപ്പെത്താത്ത ചുരക്ക കറിവയ്ക്കാൻ ഉപയോഗിക്കുമെങ്കിലും, മൂപ്പെത്തിയ ചുരക്കയ്ക്ക് കട്ടിയുള്ള പുറന്തോട് ഉള്ളതിനാൽ ഭക്ഷ്യയോഗ്യമല്ല. കള്ള് ചെത്തുകാർ തെങ്ങിൽ നിന്ന് കള്ള് ശേഖരിക്കാൻ ചെരപ്പ ഉപയോഗിക്കാറുണ്ട്. പ്ലാസ്റ്റിക്ക് പാത്രങ്ങളുടെ വരവോടെ ചെരപ്പ ഒരു അപൂർവ വസ്തുവായി മാറിക്കൊണ്ടിരിക്കുന്നു.
വർഗ്ഗം:കാർഷികോപകരണങ്ങൾ
കൊതിയൻ
എം.ആർ. രേണുകുമാർ രചിച്ച കാവ്യ സമാഹാരമാണ് കൊതിയൻ. 2019 ലെ കേരള സാഹിത്യ അക്കാദമി പുരസ്കാരം ഈ കൃതിക്കു ലഭിച്ചു. പ്രദീപൻ പാമ്പിരിക്കുന്നിന്റെ ഓർമയ്ക്കാണ് ഈ കാവ്യസമാഹാരം കവി സമർപ്പിച്ചിരിക്കുന്നത്.
കവിതകൾ
കാണുന്നുണ്ടനേകക്ഷേത്രങ്ങൾ, ഒറ്റയ്‌ക്കൊരുവൾ, വെള്ളപ്പൊക്കം, ആണമ്മിണി, കാലപ്പാമ്പ്, വാരിവാരിപ്പിടിക്കും ഒച്ചയനക്കങ്ങൾ തുടങ്ങി 41 കവിതകളാണ് ഈ സമാഹാരത്തിലെ കവിതകൾ. ചരിത്ര ധർമവും ചരിത്രത്തിലെ കാവ്യധർമവും ഏറ്റെടുക്കുന്നതിലൂടെ രേണുകുമാറിന്റെ കവിത ലാവണ്യത്തിന്റെ ഒരു പുതിയ രാഷ്ട്രീയവുംകൂടി മുന്നോട്ടുവയ്ക്കുന്നുണ്ട്.അസ്വസ്തമായ ഈ ലാവണ്യ സങ്കൽപ്പം ഭാഷയിൽ സൃഷ്ടിക്കുന്ന ഭാവുകത്വം അവഗണിക്കാനാവാത്തവിധം കരുത്തുള്ളതാണെന്ന് ഈ കവിതയിലൂടെ കടന്നുപോകുന്ന അനുവാചകർക്ക് മനസ്സിലാക്കാൻ സാധിക്കുമെന്ന് അവതാരികയിൽ ടി.ടി. ശ്രീകുമാർ കുറിക്കുന്നു.
അവലംബം
വർഗ്ഗം:മലയാള കാവ്യ സമാഹാരം വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:2017 ൽ പ്രസിദ്ധീകരിച്ച മലയാള പുസ്തകങ്ങൾ
ആനമല പാറത്തവള
പശ്ചിമഘട്ടതദ്ദേശവാസിയായ ഒരു തവളയാണ് ആനമല പാറത്തവള അഥവാ '''Anamallais Leaping Frog (Anamallais Indian frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. പ്രാദേശികമായി വളരെ സാധാരണയായി കാണപ്പെടുന്ന ഈ തവളകൾ നിത്യ ഹരിത വനങ്ങളിലും അർദ്ധ നിത്യഹരിത വനങ്ങളിലും, ചതുപ്പ് പ്രദേശങ്ങളിലും ഉള്ള മലകളിലെ അരുവികളോട് ചേർന്ന് കിടക്കുന്ന സ്ഥലങ്ങളിൽ ആണ് കാണുക. വനാതൃത്തികളിലെ കൃഷിയിടങ്ങളുടെ അടുത്തുവരെ ഇവയെ കാണാം. നനവുള്ള പാറപ്പുറത്താന് ഇവ മുട്ടയിടുന്നത്, കൂടാതെ വാൽ മാക്രികളേയും അരുവികൾക്ക് സമീപത്തുള്ള നനഞ്ഞ പാറക്കെട്ടുകളിൽ കാണാം.
റഫറൻസ്
വർഗ്ഗം:ഉഭയജീവികൾ - അപൂർണ്ണലേഖനങ്ങൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
റീഡ് ഹോഫ്മൻ
റീഡ് ഗാരറ്റ് ഹോഫ്മൻ  (ജനനം ഓഗസ്റ്റ് 5, 1967) ഒരു അമേരിക്കൻ ഇന്റർനെറ്റ് സംരംഭകനും നിക്ഷേപകനും എഴുത്തുകാരനുമാണ്. ബിസിനസ്സ് അധിഷ്ഠിത സോഷ്യൽ നെറ്റ്‌വർക്കായ ലിങ്ക്ഡ്ഇനിന്റെ സഹസ്ഥാപകനും എക്‌സിക്യൂട്ടീവ് ചെയർമാനുമായിരുന്നു റീഡ് ഹോഫ്മൻ. അദ്ദേഹം നിലവിൽ വെഞ്ച്വർ ക്യാപിറ്റൽ സ്ഥാപനമായ ഗ്രേലോക്ക് പാർട്‌ണേഴ്‌സിന്റെ പങ്കാളിയും ഇൻഫ്ലെക്ഷൻ എഐയുടെ സഹസ്ഥാപകനുമാണ്.
അവലംബം
വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:അമേരിക്കൻ ശതകോടീശ്വരന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1967-ൽ ജനിച്ചവർ
അഫ്ഗാൻ യുദ്ധം (2001- നിലവിൽ)
അമേരിക്കയും നാറ്റോ സൈനിക സഖ്യവും 2001 ഒക്ടോബർ 7 മുതൽ താലിബാനെതിരെ തുടങ്ങിയ യുദ്ധമാണ് അഫ്ഗാൻ യുദ്ധം (2001-നിലവിൽ). യുദ്ധാനന്തരം അഫ്ഗാനിസ്താനിലെ താലിബാൻ നേതൃത്വത്തിലുള്ള ഇസ്ലാമിക് എമിറേറ്റ് ഓഫ് അഫ്ഗാനിസ്താൻ സർക്കാർ പരാജയപ്പെട്ടു.
എയർ ഏഷ്യ ഇന്ത്യ
ബംഗളുരു ആസ്ഥാനമായുള്ള ചെലവു കുറഞ്ഞ യാത്ര സേവനമാണ് ഇന്തോ-മലേയ്ഷ്യൻ കമ്പനിയായ എയർ ഏഷ്യ ഇന്ത്യ. ഫെബ്രുവരി 19, 2013ൽ പ്രഖ്യാപിച്ച ഈ കമ്പനി 49% ഓഹരി കൈവശമുള്ള എയർ ഏഷ്യയുടേയും, 30% ഓഹാരിയുള്ള ടാറ്റ സൺസിൻറെയും, ബാക്കി 21% ഓഹാരിയുള്ള ടെലസ്ട്ര ട്രേഡ്പ്ലേസിൻറെയും സംയുക്ത സംരംഭമാണ്. ഈ സംയുക്ത സംരംഭം, 60 വർഷങ്ങൾക്കു ശേഷം ടാറ്റ വീണ്ടും വ്യോമയാത്ര മേഖലയിലേക്കുള്ള തിരിച്ചുവരവാണ്. ഇന്ത്യയിൽ അനുബന്ധ കമ്പനി സ്ഥാപിക്കുന്ന ആദ്യ വിദേശ എയർലൈൻ ആണു എയർ ഏഷ്യ.
ചരിത്രം
എയർലൈനിൻറെ ആരംഭം 2012 ഒക്ടോബറിലാണ്, വ്യോമയാന പരിസ്ഥിതിയും നികുതി നിരക്കുകളും അനുയോജ്യമാണെങ്കിൽ, എയർഏഷ്യ ഇന്ത്യയിൽ കുറഞ്ഞ യാത്ര നിരക്കിൽ വ്യോമയാന സൗകര്യം ഒരുക്കാൻ തീരുമാനിക്കുന്നത്. 2013 ഫെബ്രുവരിയിൽ ഇന്ത്യൻ സർക്കാർ 49% വരെ നേരിട്ടുള്ള വിദേശ നിക്ഷേപത്തിനു അനുമതി നൽകിയപ്പോൾ, ഇന്ത്യയിൽ പ്രവർത്തനമാരംഭിക്കാനുള്ള അനുമതിക്കായി എയർ ഏഷ്യ വിദേശ നിക്ഷേപ പ്രൊമോഷൻ ബോർഡിൽ അപേക്ഷ നൽകി. ടാറ്റ സൺസും, ടെലസ്ട്ര ട്രേഡ്പ്ലേസുമായി സംയുക്ത സംരംഭം ആരഭിക്കുമെന്നു എയർ ഏഷ്യ പ്രഖ്യാപിച്ചു. ചെന്നൈ അന്താരാഷ്‌ട്ര എയർപോർട്ട് പ്രധാന പ്രവർത്തന ആസ്ഥാനമായി ടയർ 2, ടയർ 3 നഗരങ്ങളിലേക്കു പ്രവർത്തനം ആരംഭിക്കാനാണ് എയർ ഏഷ്യ ആദ്യം പദ്ധതിയിട്ടത്, എന്നാൽ പിന്നീട് അത് ബംഗളുരുവിലേക്ക് മാറ്റി, ആദ്യ വിമാനം പറന്നത് ബംഗളുരുവിൽനിന്നും ഗോവയിലേക്കാണ്.
നേതൃത്വം
എയർലൈൻ രൂപീകരണത്തിനു മുമ്പ്, രത്തൻ ടാറ്റ എയർലൈനിൻറെ ചെയർമാൻ ആകണമെന്നാണ് തൻറെ ആഗ്രഹമെന്നു ടോണി ഫെർണാണ്ടസ് പ്രഖ്യാപിച്ചു, എന്നാൽ ഇതിനു രത്തൻ ടാറ്റ സമ്മതം മൂളിയില്ല, എങ്കിലും പിന്നീട് എയർ ഏഷ്യ ഭരണ സമിതിയുടെ മുഖ്യ ഉപദേഷ്ടാവാകാൻ അദ്ദേഹം സമ്മതിച്ചു. എയർ ഏഷ്യ ഇന്ത്യ മിട്ടു ചാണ്ടില്യയെ സിഇഒ ആയി നിയമിച്ചു.
ലക്ഷ്യസ്ഥാനങ്ങൾ
എയർഏഷ്യ ഇന്ത്യ ഇപ്പോൾ ഇന്ത്യയിൽ പ്രവർത്തിക്കുന്ന ലക്ഷ്യസ്ഥാനങ്ങൾ:
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ വിമാനസർവീസുകൾ
രവിചന്ദ്രൻ അശ്വിൻ
രവിചന്ദ്രൻ അശ്വിൻ (ജനനം: 1986 സെപ്റ്റംബർ 17, മദ്രാസ്, തമിഴ്നാട്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ആഭ്യന്തര ക്രിക്കറ്റിൽ തമിഴ്നാട് ടീമിനുവേണ്ടിയും ഐ.പി.എല്ലിൽ രാജസ്ഥാൻ റോയൽസ് വേണ്ടിയുമാണ് അദ്ദേഹം കളിക്കുന്നത്. ഒരു വലങ്കയ്യൻ ബാറ്റ്മാനും, വലങ്കയ്യൻ ഓഫ് സ്പിന്നറുമാണ് അദ്ദേഹം. കാരം ബോൾ എറിയാനുള്ള കഴിവ് അദ്ദേഹത്തെ കൂടുതൽ ആക്രമണകാരിയായ ഒരു ബൗളറാക്കുന്നു.
സ്വകാര്യ ജീവിതം
ഒരു ഹിന്ദു ബ്രാഹ്മണ കുടുംബത്തിലാണ് അദ്ദേഹം ജനിച്ചത്. വിവരസാങ്കേതികവിദ്യയിൽ ഒരു ബി.ടെക് ബിരുദധാരിയാണ് അദ്ദേഹം. അശ്വിന്റെ പിതാവും മുൻപ് തമിഴ്നാട്ടിലെ മത്സരക്രിക്കറ്റിൽ ഒരു ഫാസ്റ്റ് ബൗളറായിരുന്നു. 2011 നവംബറിൽ അശ്വിൻ ബാല്യകാല സുഹൃത്തായിരുന്ന പ്രീതി നാരായണനെ വിവാഹം കഴിച്ചു. ചെന്നൈയിലെ മാമ്പലത്താണ് അദ്ദേഹം താമസിക്കുന്നത്.
ക്രിക്കെറ്റ് ജീവിതം
ഇന്ത്യക്കു വേണ്ടി ഏറ്റവും വേഗതിൽ 100 വിക്കറ്റ് തികച്ച ബൗളർ ആണ് അശ്വിൻ.(18ആമതെ ടെസ്റ്റ്). ഒരു ടെസ്റ്റിൽ 100 റൺസും 5വിക്കെറ്റും നേടുക എന്ന അപൂർവ നെട്ടം രണ്ട് തവണ നേടിയ ഒരെ ഒരു ഭാരതീയനും അശ്വിൻ ആണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1985-ൽ ജനിച്ചവർ
മൈക്കൽ ബെറിഡ്ജ്
ഒരു ബ്രിട്ടീഷ് ഫിസിയോളജിസ്റ്റും ബയോകെമിസ്റ്റുമായിരുന്നു സർ മൈക്കൽ ജോൺ ബെറിഡ്ജ് (ജീവിതകാലം: 22 ഒക്ടോബർ 1938 – 13 ഫെബ്രുവരി 2020. ).
സതേൺ റോഡേഷ്യയിൽ (ഇപ്പോൾ സിംബാബ്‌വെ) ജനിച്ച വളർന്ന അദ്ദേഹം സെല്ലുലാർ ട്രാൻസ്‌മെംബ്രെൻ സിഗ്നലിംഗിലെ പ്രവർത്തനത്തിലൂടെയാണ് കൂടുതൽ അറിയപ്പെടുന്നത്, പ്രത്യേകിച്ചും ഇനോസിറ്റോൾ ട്രിസ്ഫോസ്ഫേറ്റ് രണ്ടാമത്തെ മെസഞ്ചറായി പ്രവർത്തിക്കുന്നുവെന്ന കണ്ടെത്തൽ, പ്ലാസ്മ മെംബറേൻ സംഭവങ്ങളെ Ca 2+ ന്റെ പ്രകാശനവുമായി ബന്ധിപ്പിക്കുന്നു സെൽ. 2009 ലെ കണക്കുപ്രകാരം കേംബ്രിഡ്ജിലെ ബാബ്രഹാം ഇൻസ്റ്റിറ്റ്യൂട്ടിന്റെ സിഗ്നലിംഗ് പ്രോഗ്രാം ഡിപ്പാർട്ട്‌മെന്റിലെ എമെറിറ്റസ് ബാബ്രഹാം ഫെലോയും കേംബ്രിഡ്ജ് സർവകലാശാലയിലെ സെൽ സിഗ്നലിംഗ് ഓണററി പ്രൊഫസറുമായിരുന്നു.
വിദ്യാഭ്യാസം
സതേൺ റോഡോഷ്യയിലെ ഗാറ്റൂമയിൽ ജനിച്ച ബെറിഡ്ജ് സോളിസ്ബറിയിലെ റോഡിയ, നിസാലാൻഡ് സർവകലാശാലയിൽ സുവോളജി, കെമിസ്ട്രി എന്നിവയിൽ ബിഎസ്‌സി നേടി (1960), അവിടെ പ്രാണികളുടെ ശരീരശാസ്ത്രത്തോടുള്ള താൽപര്യം ഐന ബർസൽ ഉത്തേജിപ്പിച്ചു. കേംബ്രിഡ്ജ് സർവകലാശാലയിലെ സുവോളജി വിഭാഗത്തിൽ പ്രാണികളിലെ ഫിസിയോളജിസ്റ്റ് സർ വിൻസെന്റ് വിഗ്‌സ്‌വർത്തിനൊപ്പം പഠിക്കാനായി അദ്ദേഹം യുകെയിലെത്തി. 1965 ൽ ആഫ്രിക്കൻ കോട്ടൺ സ്റ്റെയിനിൽ (ഡിസ്‌ഡെർകസ് ഫാസിയാറ്റസ് - Dysdercus fasciatus) നൈട്രജൻ വിസർജ്ജനം എന്ന വിഷയത്തിൽ പിഎച്ച്ഡി നേടി
കരിയറും ഗവേഷണവും
ചാർലോട്ടെസ്‌വില്ലെയിലെ വിർജീനിയ സർവകലാശാലയിലെ ബയോളജി ഡിപ്പാർട്ട്‌മെന്റിൽ ആദ്യകാല പോസ്റ്റ്ഡോക്ടറൽ ഗവേഷണ സ്ഥാനങ്ങൾക്കായി ഡയട്രിച്ച് ബോഡൻ‌സ്റ്റൈൻ (1965–66); ക്ലീവ്‌ലാൻഡിലെ കേസ് വെസ്റ്റേൺ റിസർവ് സർവകലാശാലയുടെ വികസന ബയോളജി സെന്ററിൽ  മൈക്കൽ ലോക്ക് (1966-67); കേസ് വെസ്റ്റേൺ റിസർവ് സർവകലാശാലയിലെ ബയോളജി വകുപ്പിലെ ബോഡിൽ ഷ്മിത്ത്-നീൽസൺ (1967-69) എന്നിവർക്കൊപ്പം യു‌എസ്‌എയിലേക്ക് പോയി.
1969 ൽ കേംബ്രിഡ്ജിലേക്ക് മടങ്ങിയ അദ്ദേഹം കേംബ്രിഡ്ജ് സർവകലാശാലയിലെ സുവോളജി വകുപ്പിലെ ഇൻവെർട്ടെബ്രേറ്റ് കെമിസ്ട്രി ആൻഡ് ഫിസിയോളജിയുടെ അഗ്രികൾച്ചറൽ ആൻഡ് ഫുഡ് റിസർച്ച് കൗൺസിൽ യൂണിറ്റിന്റെ സീനിയറും പിന്നീട് പ്രിൻസിപ്പൽ സയന്റിഫിക് ഓഫീസറുമായി. 1978 മുതൽ 1990 വരെ യൂണിറ്റ് ഓഫ് ഇൻസെറ്റ് ന്യൂറോ ഫിസിയോളജി ആൻഡ് ഫാർമക്കോളജിയിലെ സീനിയർ പ്രിൻസിപ്പൽ സയന്റിഫിക് ഓഫീസറായി സേവനമനുഷ്ഠിച്ചു. തുടർന്ന് ബാബ്രഹാം ഇൻസ്റ്റിറ്റ്യൂട്ടിന്റെ ലബോറട്ടറി ഓഫ് മോളിക്യുലർ സിഗ്നലിംഗിൽ ഡെപ്യൂട്ടി ചീഫ് സയന്റിസ്റ്റായി ചേർന്നു. 1994 ൽ ആ ലബോറട്ടറിയുടെ തലവനായി. 2004 ൽ വിരമിക്കുന്നതുവരെ അദ്ദേഹം ഈ പദവി വഹിച്ചു. 2004 ൽ ആദ്യത്തെ എമെറിറ്റസ് ബാബ്രഹാം ഫെലോ ആയി നിയമിതനായി. 1994 ൽ കേംബ്രിഡ്ജ് സർവകലാശാലയിൽ സെൽ സിഗ്നലിംഗ് ഹോണററി പ്രൊഫസറായി നിയമിതനായി. ട്രിനിറ്റി കോളേജിലെ ഫെലോ ആയിരുന്നു.
അവാർഡുകളും ബഹുമതികളും
ബെറിഡ്ജിന് 1987 ൽ വില്യം ബേറ്റ് ഹാർഡി സമ്മാനവും 1989 ൽ ആൽബർട്ട് ലാസ്കർ ബേസിക് മെഡിക്കൽ റിസർച്ച് അവാർഡും 1991 ൽ റോയൽ സൊസൈറ്റിയുടെ റോയൽ മെഡലും ലഭിച്ചു. 1994/5 ലെ മെഡിസിൻ വുൾഫ് പ്രൈസ്, യസുതോമി നിഷിസുക,, 2005 ൽ ലൈഫ് സയൻസ്, മെഡിസിൻ എന്നിവയ്ക്കുള്ള ഷാ സമ്മാനം എന്നിവ ഫെൽ‌ബെർഗ് പ്രൈസ് (1984), കിംഗ് ഫൈസൽ ഇന്റർനാഷണൽ പ്രൈസ് ഫോർ സയൻസ് (1986), മെഡിസിനുള്ള ലൂയിസ്-ജീന്ററ്റ് പ്രൈസ് (1986), ഗെയ്‌ഡ്‌നർ ഫൗണ്ടേഷൻ ഇന്റർനാഷണൽ അവാർഡ് (1988), സിബ-ഡ്രൂ അവാർഡ് ബയോമെഡിക്കൽ ഗവേഷണത്തിനും (1991), ലെ ബയോകെമിസ്ട്രി ആൻഡ് ബയോഫിസിക്സ് വേണ്ടി ഡോ എച്ച്.പി ഹെഇനെകെന് സമ്മാനം (1994), മഷ്ര്യ് സമ്മാനം നിന്നും മെഡിസിൻ കെക്ക് സ്കൂൾ, സതേൺ കാലിഫോർണിയ യൂണിവേഴ്സിറ്റി 1996 ൽ, ഒപ്പം ഏൺസ്റ്റ് സ്ഛെരിന്ഗ് സമ്മാനം (1999). 1998 ലെ ന്യൂ ഇയർ ഓണേഴ്സിൽ ശാസ്ത്രത്തിനുള്ള സേവനങ്ങൾക്കായി അദ്ദേഹം നൈറ്റ് ആയി.
1984 ൽ റോയൽ സൊസൈറ്റിയുടെ (എഫ്ആർ‌എസ്) ഫെലോ ആയി തിരഞ്ഞെടുക്കപ്പെട്ട അദ്ദേഹം 1998 ൽ അക്കാദമി ഓഫ് മെഡിക്കൽ സയൻസസിന്റെ സ്ഥാപക അംഗങ്ങളിൽ ഒരാളായി. 1991 ൽ ബെൽജിയൻ അക്കാഡമി റോയൽ ഡി മൊഡെസിൻ ഡി ബെൽജിക്കിന്റെ വിദേശ അംഗമായി തിരഞ്ഞെടുക്കപ്പെട്ടു. 1999 ൽ യുഎസ് നാഷണൽ അക്കാദമി ഓഫ് സയൻസസിന്റെ വിദേശ അസോസിയേറ്റായും അമേരിക്കൻ അക്കാദമി ഓഫ് ആർട്സ് ആൻഡ് സയൻസസിന്റെ വിദേശ ഓണററി അംഗമായും തിരഞ്ഞെടുക്കപ്പെട്ടു. 2007 ൽ അമേരിക്കൻ ഫിലോസഫിക്കൽ സൊസൈറ്റിയിലേക്ക് തിരഞ്ഞെടുക്കപ്പെട്ടു. അക്കാദമിയ യൂറോപിയയിലും യൂറോപ്യൻ മോളിക്യുലർ ബയോളജി ഓർഗനൈസേഷനിലും അംഗമായിരുന്നു. സൊസൈറ്റി ഓഫ് ബയോളജി, ബയോകെമിക്കൽ സൊസൈറ്റി, സൊസൈറ്റി ഫോർ എക്സ്പിരിമെന്റൽ ബയോളജി, ജാപ്പനീസ് ബയോകെമിക്കൽ സൊസൈറ്റി, അമേരിക്കൻ ഫിസിയോളജിക്കൽ സൊസൈറ്റി എന്നിവയുടെ ഓണററി ഫെലോ കൂടിയായിരുന്നു അദ്ദേഹം.
അവലംബം
വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:2020-ൽ മരിച്ചവർ വർഗ്ഗം:1938-ൽ ജനിച്ചവർ
വരാപ്പുഴ പാലം
വരാപ്പുഴ പാലം കൊച്ചിയിൽ പെരിയാറിനു കുറുകെ നിർമ്മിച്ചിരിക്കുന്ന കോൺക്രീറ്റ് പാലമാണ്. ദേശീയപാത 17ൽ 432ആം കിലോമീറ്ററിൽ ആണിത് നിർമ്മിച്ചിരിക്കുന്നത്. 2001 ജനുവരി 16ന് അന്നത്തെ കേന്ദ്ര റോഡ് ആന്റ് ഹൈ വെയ്സ് മന്ത്രിയായിരുന്ന മേജർ ജനറൽ ബി. സി. ഖണ്ഡൂരി ആയിരുന്നു ഉദ്ഘാടനം ചെയ്തത്.
അവലംബം
വർഗ്ഗം:കേരളത്തിലെ പാലങ്ങൾ വർഗ്ഗം:എറണാകുളം ജില്ലയിലെ പാലങ്ങൾ
ജെയിംസ് എം. ഹീപ്‌സ്
മുൻ യുസിഎൽഎ ഹെൽത്ത് ഒബ്‌സ്റ്റട്രീഷ്യൻ-ഗൈനക്കോളജിസ്റ്റാണ് '''ജെയിംസ് എം. ഹീപ്‌സ്''', മെഡിക്കൽ അപ്പോയിന്റ്‌മെന്റുകൾക്കിടെ രോഗികളെ ലൈംഗികമായി പീഡിപ്പിക്കുകയും ഉപദ്രവിക്കുകയും ചെയ്തു എന്നാരോപിച്ച് ക്രിമിനൽ കുറ്റങ്ങളും സിവിൽ കേസുകളും നേരിടേണ്ടി വന്നിട്ടുണ്ട്. ഡോ. ഹീപ്‌സ് 2018 ജൂണിൽ UCLA ഹെൽത്തിൽ നിന്ന് വിരമിക്കുന്നതിന് മുമ്പ് 30 വർഷത്തിലേറെ മെഡിസിൻ പരിശീലിച്ചിരുന്നു. 2019 മെയ് 22-ന്, ലോസ് ഏഞ്ചൽസ് കൗണ്ടി ഡിസ്ട്രിക്റ്റ് അറ്റോർണി ഓഫീസ് ഡോ. ഹീപ്‌സിനെതിരെ രണ്ട് മുൻകാല രോഗികൾ ഉൾപ്പെട്ട ലൈംഗിക ചൂഷണത്തിന്റെ രണ്ട് കുറ്റകൃത്യങ്ങളും വഞ്ചനയുടെ ഒരു കുറ്റകൃത്യവും ചുമത്തി.
2022 ഒക്ടോബറിൽ വഞ്ചനയിലൂടെയുള്ള മൂന്ന് ലൈംഗിക ബന്ധങ്ങളിലും അബോധാവസ്ഥയിലായ ഒരു വ്യക്തിയെ ലൈംഗികമായി പീഡിപ്പിച്ചതിന്റെയും രണ്ട് എണ്ണങ്ങളിൽ അദ്ദേഹം കുറ്റക്കാരനാണെന്ന് കണ്ടെത്തി.
വിദ്യാഭ്യാസവും തൊഴിലും
2014 ഫെബ്രുവരി മുതൽ, ഡോ. ഹീപ്‌സ് UCLA ഹെൽത്തിൽ ജോലി ചെയ്തു. 2016-ൽ, കാലിഫോർണിയ സർവകലാശാലയിലെ ഏറ്റവും ഉയർന്ന ശമ്പളം ലഭിക്കുന്ന ജീവനക്കാരിൽ ഒരാളായിരുന്നു അദ്ദേഹം. 2018 ജൂണിൽ, UCLA രോഗികൾക്ക് അയച്ച കത്തിൽ ഡോ. ഹീപ്‌സിന്റെ ഉടനടി വിരമിക്കൽ പ്രഖ്യാപിച്ചു
ആബി ഡങ്കിൻ
ഒരു അമേരിക്കൻ 3.5 പോയിന്റ് വീൽചെയർ ബാസ്കറ്റ്ബോൾ താരമാണ് അബിഗയിൽ ഡങ്കിൻ (ജനനം: നവംബർ 24, 1995) കാനഡയിലെ ടൊറോണ്ടോയിൽ നടന്ന 2015-ലെ പാരാപൻ അമേരിക്കൻ ഗെയിംസ്, ബ്രസീലിലെ റിയോ ഡി ജനീറോയിൽ നടന്ന 2016-ലെ പാരാലിമ്പിക്സ്, തായ്‌ലൻഡിലെ സുഫൻബുരിയിൽ നടന്ന 2019-ലെ വനിതാ യു 25 വീൽചെയർ ബാസ്‌ക്കറ്റ്ബോൾ ലോക ചാമ്പ്യൻഷിപ്പ് എന്നിവയിൽ അവർ സ്വർണം നേടി.